text:
Aḥmed Umerri
Ḥmed Umerri, seg yisem-is unṣib Ḥmed Beleid, aẓar-is yekka-d seg Yemrabḍen n Wat Bu-Waddu (deg Iwaḍiyen). Ilul deg tagara n tmiḍa tis 19 (19th Century) deg Wat bu-Waddu.
Tayri-s i Tlelli d ukasan mgal lbaṭel, wwin-t ar wannar n umennuY. Mi yebda Umerri tagrawla, yella d aqemmar, syin yetti-tt ar umakkar. Amakkar n wat-nnif akken i s-semman leQbayel deg wussan-nni. I-tt-ikkes-asen adrim i wid yesean, yettferriq-iten Yef imaYban. Yiwen seg iserdasen n Fransa, isemma-yas « Robin des Bois n tmurt n leQbayel ». Iga tarbaet wiked igezzen iberdan i tkeryas , ger-asen yella Wasel eli. DYa d aneggaru0ya i t-izenzen i Fransa. Krim Belqasem, yewwet yewwet almi i yeqbel Umerri ad ittekki di l OAS, dYa deg wussan-nni kan i ten-nYan. Wasel eli-nni dYa, yettwaṭef kra iseggasen di taẓult. Iserdasen n Fransa, budden-as s tkerkas almi i s-sekcem deg uqerru, belli tameṭṭut-is iẓer-itt Ḥmed Umerri. Si zeaf akk d ukasan, yeqbel ad yeddu d Irumyen akken a sen-izenz Umerri. Umerri yemmut s temrigin (rṣaṣ) deg useggas 1947 deg ieezzunen deg wexxam n eli Wasel
Agbur
- 1 Tameddurt-is
- 2 Aserdas
- 3 Ṭṭrad amaḍlan wis-sin
- 4 Timlilit ines di Fransa d Muḥand Aṛezqi
- 5 Temlal tasa d wayen turew
- 6 Ilul-d Umerri
- 7 Tagara n Umerri
- 8 ḤMED UMERRI sYur Ɛ. Mezdad, 1974
Tameddurt-is[beddel | edit source]
Temẓi-s[beddel | edit source]
Ilul Umerri di taddart At Jjimae n temnaḍt n At Buaddu deg Iwaḍiyen. Ur ufiɣ ara anwa assegwass i deg ilul maca imi deg udlis n Useddiq inna-d d akken ikcem ar laeeskar gar usegwass n 1937 d 1939 imi yufad-t-id ttrad amaḍlan wis-sin d aserdas di tnezruft. Imiren ɣur-es 20 isegwasen, nezmer ad nenni ihi d akken illul-d gar usegwas n 1917 d 1919.
Ass-mi illa d aqrur, itturar akw d tezyiwin-is di taddart uraren-nni n warrac n zik: tuqemca tufra, timqarqart, tiqqar, tebbib, atg. Yiwen wass, iṭṭef abrid iteddu s axxam, imlal-d ultma-s tettru, acebbub irwi war timeḥremt u isteqsa-tt: dacu i kem yuɣen? terra yas: d Aḥsen at I*... iyi-ewwten. Umerri xas d aqrur, xas akken meẓẓi u rqiq ɣef Aḥsen, ibarrez fell-as u ifka-yas tiyita s uqerruy isexnunes-it di tmurt. Limer ur as-tekkisen ara gar ifassen-is yelli atan ikkes-as ṛṛuḥ.
Tewweḍ ihi taluft ar tejmaet, baba-s n Aḥsen iggul ar d-yerr ttar ittwaksen ɣef mmi-s. Baba-s Umerri diɣen iggul kif-kif imi inna yasen di tejmaet ‘ihi ay tadart taluft tewweḍ ar tmegwḥal’. Maca imɣaren n taddart urzen-ten u rrant-ten-id s abrid dɣa teqqim kan akken taluft. D akud d tatut i tt-ifran. Maca xas ur meqqwert ara taluft-a gar twaculin n Ḥmed d tin n Aḥsen, tejja-yas-d i Ḥmed terzeg deg imi. Ahat imiren i igza d akken taɣdemt d tayett u win ur nesei tayett ad tt-yecc d taṣemmaḍt.
Baba-s Umerri d amɣid ixedmen tamurt am netta am medden di tallit-nni. Seg-mi id-illa umennuɣ-agi d Aḥsen, iteddu akw d baba-s ar llexla u ixeddem yid-s. Issassay-ed s axxam am argaz.
Amek iteddu kan iman-is[beddel | edit source]
Xas akken ihi ṭaqa n wakud-is iseedday-it di tferka ar yidis n baba-s, mi yufa kan cwiṭ n wakud i yiman-is ad inser ar teẓgi ad iḥewwes neɣ ad icali. Ad yekk akw ibardan d wezzu, isafen d ixarban n taddart acku iḥemmel ad eqqim iman-is. Ittaf iman-is mi ara yelli iman-is kan deg umadaɣ. Itxemmim aṭas. Aṭas n wid t-iẓran afus ɣef lḥenk icexc deg ilem. Mi ara yilli ihi iman-is, allaɣ-is itezzi am tẓarbuḍt. Win igan lmendad ɣef wamek illa di temẓi-s ad yaf ur imgarad ara ɣef wamek illa di temɣer. Izga di teẓgi u azday d waṭas n medden ur as essin tikli! Agwlaf ur as-yufi anamek!
Di TemYaṛ[beddel | edit source]
Idda ussegwass ɣef wayeḍ, imed aṭas Umerri. Tazmert am ulɣwem. Ccurent tuyat-is, nnernan ifassen d iɣalen-is, tebda-t-id tamart u taɣwect-is tuɣal tesharhur cwiṭ, zuret. Mi i t-iwala akken baba-s, inna yas yiwen wass mi itetten imensi: - A mmi! Bɣiɣ ad iyi tsaefeḍ ar ssuq n Buɣni. Yemma-s diɣen teddem awal u tenna-s - Yak a mmi tura kecc mmeqwreḍ u ula d nek bɣiɣ a k-id walin medden yerna ilaq ad txedmeḍ axxam tura! Umerri irra kan awal i baba-s: - Ur illi ayen ara dduɣ yid-k ar ssuq! Ur ccukeɣ ara illa kra i zemraɣ a t-xedmaɣ din di temdint! Maca tura akken i k-ihwa a baba! Atan ihi ad dduɣ yid-k azekka. - Atan ilha a mmi! Maca ur qqar ara ur yelli dacu ara texdmeḍ di temdint! Ilaq ad tessineḍ amek teddunt temsal di ssuq. Ad tlemdeḍ amek znuzun d wamek ttaɣen medden. Ad twaliḍ diɣen amek dren medden di temdint. Xarttum macci d yiwet i ɣef a t-fajj tiṭ-ik!
Azekka-nni di tafrara zrin ar ssuq n Buɣni. Dinna, ifka yas baba-s cwiṭ umesṛuf u msefhamen anda ara mlilen tameddit mi ara yefru ssuq. Umeri iddem abrid-is iteddu, ittemdeggar d imsewqen. Kan akka izga yas-d yiwen uterras anect-ilat deg ubrid u irra ad ittueeddi fell-as. Maca Umerri ur asent-ittanef ara i tigi. Iwessee ifka-yas tiyita ar ibeṛdi. Ixmemmi din di tmurt uterras-nni amcum. Dɣa Umerri inser irwel ad iffer. Kra iḥedren din ssexcen ad feṛzen anwa-t akka uqcic-agi iṣṣemken aterras s yiwet n tyita? Yerna aterras-nni ittwasen di ssuq n Buɣni u ttagwaden-t medden. Di tallit-nni qqaren medden fella-s isea lhiba. Di taddart-is ttargigin medden mi ara t-walin.
Syin ikcem Umerri ar lqahwa, iswa ttay. Iṭṭef abrid-is ar yiwet n tḥanutt yuɣed laḥlawat d tẓidanin i watmaten-is (ɣur-es yiwen gma-s d yiwet n ultma-s) u idda ittrajju baba-s. Tameddit, mi-id-uɣalen, ur t-id yuli wawal ɣef umennuɣ-a di ṛṛehba n ssuq. D baba-s, ar imesni, id-immuchen i at wexxam ayen iwala di ssuq. Ḥmed irra iman-is am akken ur ḍrint: ur iḥdir ur iwala. Icca am netta am at wexxam bu-zelluf, imi akka igan wansayen n tmurt: ass amenzu ara yekcem uqcic ar ssuq, nefqen-d at wexxam u ttaɣen-d aqerruy n uzgar. Am akken ttagan-as tameɣra i win yuɣalen d amuqwran, d argaz! Ḥmed diɣen-netta issusem kan. Ibḍa tiẓidanin I watmaten-s akken ur sseqḍen ara, yuli ar taɛrict izzer di tnafa. Mi d-irfed baba-s awal ɣef umcciqlel-nni di ssuq, Ḥmed ikukra awal ɣef temsalt-a acku yugad imahat iwalla-t-id baba-s. Akken ad ikkes ccek d usurdu isteqsa baba-s: - Twallaḍ-t ihi uqcic-agi a baba? - Ur tris tiṭ-iw fell-as. Maca nnan di ssuq akken tazmert-is am ulɣwem, tuyat hraw-it, netta d awezlan cwiṭ. Diɣen d umsibrik n wudem, ahat iceggeḍ-as yiṭij tagwlimt.
Tura imi aglam neɣ udem d-ifka bab n Umerri ɣef uqcic-a tezga-yas-d i Ḥmed am tcacit, wisen ahat baba-s iẓra d mmi-s i d lefḥl xas ur t-id-inni ara. Ma d at taddart ttawin akw aqcic-a deg awal war ma ḥsan d mmi-s n taddart nsen.
Timlilit d Muḥand Areẓqi n PPA[beddel | edit source]
Idda akken cwiṭ n wakud, Ḥmed izga iman-is kan. Ur iteddu d yiwen, ur isḍuqqut awal d yiwen. Ayen ilaq-en kan ayen nniḍen akw d ashetref. Izga di teẓgi d waylaten nsen di taddart. Ihi ieya cwiṭ deg iman-is dɣa yiwen yiḍ inna i imawlan-is d akken ad iruḥ ar tamdint ad inadi amahil as d-iskecmen cwiṭ usurdi. Imawlan-is ddan-as kan di lebɣi. Azekka-nni di tefrara, ezzi abernus ɣef tuyat-is, icca-tt-id di Buɣni. Simi issers iḍaren-is di temdint yuzel ar lqahwa ad issu ttay. Issexc akw di medden acku iḥsa d akken wid izedɣen di temdint mgaraden cwiṭ ɣef wid id-yusan seg udrar. Imesdurar di temdint ttkukrun ula d tili nsen. Maca di tilawt iḥsa kif-kif-iten akw. Ites ihi ttay itmuqul di medden, dɣa immeslay i yiwen uqcic iqqimen iman-is diɣen ar tama-s: - Ak-selkaɣ lqahwa ay ameddakul? Aqcic-nni irra-yas-d awal: - Ur ttagwiɣ ara ay ameddakul! Dɣa mmeslayen akken cwiṭ anwa-k, ansi dd-kkiḍ, ansi d-usiḍ, almi d ewḍen ar taluft umahil. Inna yas Umerri aqli ara ttnadiɣ aɣrum-iw dagi. Aqcic-nni, Muḥand Areẓqi, irra yas: “ak awiɣ ad txedmeɣ ar xali di lkuca maca ɣur-ek dagi medden ssexdamen iẓawaliyen war ma fkan asen ayen id-ḥella tidi nsen. Illa zzur d lbaṭel”. Muḥand Areẓqi d aneɣmas n PPA (Akabar n Ugdud Azzayri n Messali Lḥajj) u tektiwin n tegrawla rrekemnt di tmelɣiɣt-is am ibawen di teccuyt. Fɣen ihi si lqehwa, uɣen abrid ar lkuca n Dda Eacur. Deg ubrid, awal ɣef medden d iqqeddacen iṛumyen izga ɣef yimi n Muḥand Areẓqi. Immel-yas-d akw amek ttwasknan yergazen di BuYni, amek ttwaṛzan kra n wid d-yuli wawal Yef war-tiYdemt d miḥyaf.
Ixdem akken ihi Umerri kra n wussan ar Dda Eacur di BuYni, ar xali-s n Muḥand Areẓqi, u yiwen wass ikker yurag ar Umecras ad icali cwiṭ. Lqahwa tamezwarut i iwala ikcem Yur-es. Yufa din Muḥand Areẓqi isekkef ttay. Swan akken-nni yiwet n tYellayt, qeṣren cwiṭ. Muḥand Areẓqi imiren yuki d nnda mi tekkat u awal asertan izga deg imi-s. Ikkat di Lqayed d Ccambiṭ d wid akw itetten deg fus uṛumi d wid ieefsen aẓawali d ugellil. Xas akken, Umerri ur icekcem ara aYbwel i temsal-a, iYil d tiqwulhatin n wid izedYen di temdint. D tawat kan d wayen txeddem wanag win illuẓen ilha kan d uYrum-is. Yerna kra d-inna Muḥand Areẓqi inna-yas-t-id yagi di BuYni ass-mi mlalen tikkelt tamenzut. Umerri itett-it kan s wallen ittecmumux. Inna deg ul-is : aqcic-a yuY-itent! Yerna am tfunast ittara di llifeẓ!
IffeY-d ihi si lqahwa-nni u imlal-d Ccambiṭ bu ueekkwaz Yef umnar n tewwurt. Ccambiṭ, abernus azegzaw ittejgugul Yef uzagur-is d ukras n unyir, ittwassen deg Umecras d yir sekka imi iḥeqqer medden u izga isrusuy d tirect kra n win ur nezmir ad yerr tiyita. Irna medden s tmerna n tfunast akken qqaren at zik. Ula d tineggura yagi akken ad issusem uqcic iccebwlen imawlan-is qqaren-as: "ssusem ad t-aya Ccambiṭ!" DYa aqcic ad ikmumes di tesga ad irked. YuYal ihi Ccambiṭ d aberaerue neY ugar: d amaemuc! ImmeY Ccambiṭ ihi iṣṣemek Umerri s ueekkwaz. Umerri inkaḥ amzun d aqjun ittewten, imzaraz. Ikker, izdi lqed-is u ifka yas tiyita ar tgeẓẓal d tayeḍ ar umayeg u Ccambiṭ icca-tt-id deg ubaluz ittnazae. Itti iman-is am llufan. Ixnunes. IYli wanza-s Yef umnar!
Umerri irwel, yuzel u yuYal ar BuYni s tufra. D yiwen b-ukamyun i t-iselken imi Yef tiṭ-is kra d-iḍran gar-as d CCambiṭ. Mi ewweḍ ar BuYni, xas akken izwar-it wawal n wayen d-iḍran deg Umecras yuzel ar lkuca ad iddem lqec-is. Ur inni awal i Dda Eacur xas akken wagi isla, iẓra ayen iḍran. Yerna bu-lkuca, udem ur as fkin ara, ur isetḥa ur iwwura: simi tefka tewwurt Umerri issaweḍ awal i yemsulṭa. Akka i d tagmatt n wid isuzuren udem!
IffeY si lkuca, iṭṭef rif-rif n ubrid almi d ijufar d BuYni. Tiṭ-is Yef ubrid ukarrus ittmuqul ma illa win ara t-yawin ar Tizi. Akken kan ihi atan iteddu-d yiwen ukamyun, izwer-as ar ubrid Umerri ittwehi-yas ad iḥbess s sin iffasen. Iḥbes ukamyun, msefhamen Yef ssuma akken ad iddu yid-s ar Tizi u irkeb ar deffir.Umerri inna-yas nek d Saeid, Saeid Waemer. Bab-ukamyun irra yas “ atan a Saeid ma illa win iY-d iḥebsen kecc d axeddam-iw”. Akken dYa id-teḍra, ar tewwurt n Tizi Uzzu, ttwaḥebsen, Umerri d axeddam n bu-kamyun u iseedda taswiet akken. Ula d netta s timad-is, mi-d fYen cwiṭ i BuYni, is-teqsa-t-id yiwen seg ijjadarmiyen i wumi ssaweḍ Dda Eacur awal, ma iwala neY essen Ḥmed Umerri. Umerri irra iman-is eit-eit.
Timlilit d Saeid Waemer di Tizi Wezzu[beddel | edit source]
Di Tizi wezzu, imi mazal ttnadin fell-as yemsulṭa iṛumyen d iYallen nsen gar Iqbayliyen, ijja kan isem-nni n Saeid Waemer akken ad ifer yis. Yufa-d amahil ar yiwen Uṛumi mi ssawalen Jean. Jean isedday di Tizi yiwet n taṛmist n uxnac u isexdem Umerri akken as tt-itteasa. D amahil fessusen i umesdrar. Umerri am zik-is kan. Ur sḍuqqut awal, ur isei imeddukal. Ula d ucci d wid itefYen is-t-id-ittawin si berra. Ula d Arrumi-nni akeswaḥ isker-s aYwbel u isteqsa-t yiwen wass: - A Ssaeid, carhaY s uxeddim-ik. Xas macci aṭas i tettaxeḍ dagi Yur-i maca s iYallen-ik d tidi-k i ten-id-ssasayeḍ. Maca tella yiwet ur iyi-t-kcim ara s aqerruy. Amek alami ur tettefYeḍ ur tettmeslayeḍ aṭas d yiwen ur teseiḍ kra n imeddukal? - Qqim kan a mass Jean, iweṣṣa-yi baba Yef tikli d udukkel d medden. Inna-yi win ibYan ad yecc aYrum-is di talwit, ad iṭṭixer i medden d tkerkas nsen. Yerna nek d mmis n udrar u tkli teddun medden di temdint ur teffiY fell-i. - Baba-k d amusnaw. Atan ihi imi d yagi kan am akken ur ḍrint! Ihi Jean ayen wallant wallen-is d ayen illan. Acku "Saeid Waemer" macci kan iweṣṣat baba-s, tweṣṣat ula d tudart d wayen iwala yagi. Ur as-tefki ara tegwnitt ad iffeY. Yugad ad t-kkarcen u ad t-hawṣen ar taẓult.
Nneflen kra n wussan Yef wiyaḍ, izri kra n wakud d Ḥmed illa di teglimt n "Ssaeid Waemer". Ixxeddem u ilha kan d yiman-ines. Irked kan iffer. Yiwen wass ibed Yef umnar n lluzin isla i yisem-is sanwi is-d-issawlen: wa! Ḥmed! Waaa! Ḥmmed Umerri!. Ifrawes anwa i t-isnen s yisem-is n tidett. IYil sanwi i t-id ieeqlen. Irfed allen-is iwala Mḥend, eemmi-s. Iwehha yas yusa-d Yur-es u iḥka yas akw ayen illan. Eemmi-s agi ewwi-yas-d akw issalen n uxxam nsen d wid n taddart. Inna-yas-d yiwen yiwen amek llan at taddart u issaweḍ-as-d diYen awal d akken sawlen-as-d Yer leesker. D ijjadarmiyen is-ewwin lekwaYed s axxam. Inna-yas d akken ilaq ad iruḥ Umerri ar ijjadarmiyen akken ad t-awin ar "Maison-Carrée", Lḥerrac n wass-a. Azekka-nni ifka yas taḥawact issurdiyen Umerri i eemmi-s iweṣṣat a tt-ifek i baba-s yerna ad as yenni "aqli-yin ussan-a s axxam". Isseda-yas awal akken ur iqqar i medden taluft n Saeid Waemer is-d-iḥka iḍelli-nni akken ur skaren ara aYwbel deg uxxam yerna ur ilaq ara ad tettawin medden d awal s yir iles.
Aserdas[beddel | edit source]
Send ad iffeɣ a d-yuɣal s axxam eemmis Mḥand, Umerri yurag ad iwali Jean akken as-yinni d akken ad iḥbes amahil imi issufek fell-as, am netta am tezyiwin-is, ad iruḥ ad iseeddi leeskar. Ira ihi ad iṭṭef tajarnanti-is imiren imiren akken ad ifek cwiṭ n idrimen s axxam. - Mass Jean, ass-a ak jjaɣ imi ssawelen-iyi-d ar leeskar. D eemmi Mḥnad iyi-d-innan ulin ijjadarmiyen ar taddart. - Tezriḍ a Ssaeid, seg ass-mi txedmeḍ ɣur-i ur ak-d-kkisaɣ. Atan ak-xelsaɣ akw agur-a xas akka ur ikfi ara. Atan ihi, ssarameɣ-ak ayen ilhan ar zdat.
Umerri iffeɣ akw d eemmis, yuɣ-d cwiṭ icettiḍen s axxam irna ifka yas i Mḥand kra iṣurdiyen ad ten-yawi i baba-s. Iweṣṣat ur iqqar i yiwen ɣef temsalt n Ssaeid Waemer. Mḥand yuli s axxam, Ḥmed iṣṣub ar ijjadarmiyen. Azekka-nni icca-tt-id di Maison Carrée (Lḥerrac n wassa) deg ijufar n Lzzayer (tamaneɣt n wassa) yuɣal d aserdas gar tezyiwin-is.
Gar iserdasen ewwi-d iman-is: iḥrec, iẓwer, imɛen. Xas akken di tezwara ur iḥemmel ara talaba userdas, kra n wussan kan yuɣal innum-itt. Tekkes-as akw tilluxa d usras n yiman-is izgan ɣef kra n Iqbayliyen imiren. Yufa Ḥmed iman-is. Iserdasen nniḍen mi i-t-walan akken icṭar, ran akw ad ilin ar tama-s, ad uɣalen d imeddukal-is. Maca netta, am zik-is kan, ulac tadukli, ulac awal. Maca ahat ur iḥwajj ara tadukli isardasen imi yufa iman-is gar ibeckiḍen d tmegwḥal. Iḥemmel aebar d rriḥa n dduxan d-tefɣen mi ara iffeɣ ukaṛtuc. Isbedday tibṛiqin di nnican, ittara znad u ikkat-itent. Imir at tafeḍ izmumeg ifraḥ. Ilmed amek iteddun leslaḥ, amek ara ifsi timgwḥal d tmeẓyanin. Ilmed diɣen tamusni n tserdest, amek ara innaɣ, amek ara iffer d wamek ara issexdem tigwnatin n leḥris akken ad isselek iman-is. Anect-agi akw ilmed Umerri ad t-yaf deg ussan i t-ttrajjun ar zdat.
Tin ɣer-s, imi atan yuɣal d aserdas, iwala d akken yuɣal s abrid. Ikcem ar tegrurt. Yiwen ur ittnadi fell-as tura. Ur iteffer ur t-id-ifki. Izdi lqed-is u irfed aqerruy-is. Yufa iman-is. D laman. Zrin 12 n waguren, ewwi-d ula d ttesriḥ. Serḥen-as-d s axxam snat n ddurtin. Yusa-d ieawen baba-s deg umahil d userwet di tfarkiwin nsen. Ikkes aɣwbel i yemma-s u issefraḥ atmaten-is. Iḥewwes diɣen cwiṭ di taddart d imudaɣ-is akken ad d-immekti temẓi. Zrin wussan am ifeṭṭiwej almi d-yufi iman-is eqqim-as yiwen wass. Innuɣna. Azekka-nni ikker zik ad iruḥ. Tedda yid-es yemma-s almi d taqerniḍt n taddart-is, tuɣal-ed s imeṭṭi d tasa-s n tyemmatt temmecc.
Ṭṭrad amaḍlan wis-sin[beddel | edit source]
Kra n wussan mi-yuɣal ar lkazerna n Maison Carrée, fkan-t ar tnezruft. Din tusa-yas-d semmumet imi ur innum aṭas n uzɣal d ujdi. Iṭij irna aceggeḍ i wayen iqqimen i tegwlimt-is. Maca Umerri akken is-d-usa tegwnitt iqqazem-itt. Irfed-tent issers-itent yufa-d yifit tanezruft d talwit wala ccwal n tudart gar medden di tmurt-is. Deg usegwass n 1939, ikker uhetwil di Turuft. D ttrad amaḍlan wis-sin. Sbegsen-asen Iṛumyen i waṭas n warrac n tmurt akken ad rḥun ar Fransa ad ḥerben ɣef tlisa n tmurt. Hitler icca-d tamurt sya-u-sya. Dɣa Umerri illa gar wid ibegsen iḥezmen , war lebɣi nsen, ad rren akk-in iserdasen n Hitler di tama n Starsbourg ar tiseɣlit Maginot. Maca Wehrmacht tekka-d s ufella, s tmurt n Beljik. Akka isen ikellex Hitler i Ṛumyen d Igliziyen. Mugren-t ar usammer n Fransa u ewwin kra sɛan d aserdas iẓewren ar din u jjan amalu d ilem. Dɣa kra i ɣef izḍem Hitler ini isdarm-it, ihud-it, imeḥqit.
Xas akken, mbarrazen Iṛumyen d llalmaniyen deg usammer n Fransa, di tama n Strasbourg. Dinna dɣa i illa Umerri gar isardasen Iqabyliyen. Atan amek iḍra umbarrez-agi: Γzen ixejjḍan d tesrafin sdat nsen, heggan iman-nsen ad nnaɣen. Iḍudan ɣef zznad. Umerri iqqim, tamegwḥelt tres ɣef umessaḍ, tixenfyac ar igenni d MAS 36 ar tama-s. Allen-is ṛessant ar tama ucengu ittrajju am netta am isardasen nniḍen. Mi d-iwwed userdas allman, ibda-d aṛsas aṣeffer sya-u-sya, isla Umerri i ccaf nsen isuɣ: ar deffir! ar deffir! Rewlen akw Iṛumyen d wid illan ar tama nsen acku ḥsan ur zmiren ara i Inaẓiyen ten-yugaren ten-yifen ama di leslaḥ ama deg uheggi n ttrad. Dɣa yufad iman-is Umerri iman-is kan, weḥdes acku ur iddi ara gar wid irewlen. Ur yuɣal ara ar deffir am netta am wiyaḍ. Mi d-iwweḍ ihi tizi leḥris ulac amwanes, ulac ameddakul. Yiwen ur d-illi ar tama-s. Maca rrewlen akw ala netta. Ayen? ayen ur irwil ara am netta am isardasen nniḍen? Amek almi niqqal ifka ixef-is d asfel? Dacu i t-ijjan iqqim din? Wisen dacu id-iɛeddan deg uqerruy-is almi inta din am tagwest d ṛsas d acebṛuti ittreqriq deg igenni. Iseqsiyen-agi ahat mmuten yid-es. Maca limer d-illi unadi ɣef tudart-is ahat atan neẓra ayen iqqim ddaw ikamyunen d tkeryas illmaniyen.
Ikcem ar tesraft neɣ ur uxmujj ittwaɣzen ddaw tmurt irked din. Idda cwiṭ deg-s imi axmujj-agi ɣezzif almi iwala iman-s iffer akken iwulem issusem iqqim iman-is. Ur t-id-yuli wawal ur t-id-yuli umesli. Inteḍ din amzun d tadɣaɣatt. Γef ubrid nnig tmurt, nnig uqerruy-is, ttɛeddin icaren d ikamyunen n Wehrmacht. D zhir kan i wumi issel d tmurt ittenhuzun fell-as. Tikwal ɣellin-d kra n ibruyen n wakal si sqqef n tesraft-nni. Iɣil ad d-hud u ad ittwarkeḍ din yerna yiwen ur t-ittaf. Ad iruḥ am aḍu. Maca, am arezg-is, isemnaɛ aqerruy-is.
Timlilit ines di Fransa d Muḥand Aṛezqi[beddel | edit source]
Mi iẓra d ayen tefra nnig uqerruy-is, zrin iserdasen n Wehrmacht. Irjja iḍ iffeɣ-d. Yuzel ar teẓgi iffer d netta i ttwali sya-u-sya ma illa kra ara iwali. Idda akken cwiṭ iwala yiwen laɛzib neɣ lfirma. Iɛuss-itt cwiṭ ad iwali amek tella tegwnitt din, ur iẓri wara n wayen issagwaden. Dɣa yemmeɣ s uɣiwel iteddu s axxam-nni ibedden ar rrif n tfarka gar snat n tselnin. Isṭebṭeb, telli yas-d tawwurt yiwet n tmeṭṭut meqqwert cwiṭ di laɛmer. Inna yas ayen illan, tameṭṭut tefka-yas icca iswa. Tefka yas diɣen talaba n urgaz-is akken ad ikkes talaba-s userdas. Syin iṭṭef abrid-is ar tmaneɣt, ar Lpari. Di Lpari, di Barbes, imlal d Muḥand Aṛezqi deg yiwet risṭura i deg iqqim i uḍebsi n seksu. Dɣa zedɣen akk-en akken ad myaḥkun ɣef uqbur d umaynut. Immuceh-as-d Muḥand Aṛezqi amek teṭṭfen ar taẓult ass-mi isres Umerri d tirect Ccambiṭ deg Umecras. Ittwaḥbes agur, iffeɣ-d. Syin iṭṭef-d lbabur ar Fransa maca di ljjib-is ur tettekkes ara Colt 45 ines. Izga ar ɣur-es acku imiren teqwa tmafyatt di Lpari. Umerri diɣen ɣur-es di tbarizt, MAS 36 ifsi, d yiwen ujenwi anect-ilat, inebbeh-it u taqamumt-is tesɛa uglan d tuɛlac am umgar.
Inuda yufa amahil dɣa irked am netta am iminigen n tmurt: lxedma lluzin s axxam am aken qqaren iminigen n zik! Γer yimsulta n Fransa Umerri, imi ur t-ufin ara yuɣal d amerwal, d amẓerti. Yuɣal diɣen ar temsalt-nni n tuqemca tufra. Maca tin i t-ideggren ar tufra d tin ssalima. Iddukel netta d Muḥand Aẓezqi ad walin asaru akken ad ksen cwiṭ ɣef ul. Di ssalima, send ad ibdu usaru seeddan-d yiwen usaru awezlan ɣef imezdaɣ n ugafa n Tferka yunagen ar Fransa, imiren wa iqqar-asen Aɛraben wa iqqar asen kan Inselmen. Deg usaru yagi izga yiwen ubulis, bu-tkaskiḍt, ishetrif , itezzem, ikkat deg Imaziɣen d Waɛraben. Xarttum miḥyaf d usider deg imaziɣen almi ur asen- ijji yiwet. Mi walan akken Umerri d Muḥand Aṛezqi, ijbed-d Muḥ Aṛezqi tameẓyant itirri ɣef ubulis-nni deg usaru deg akken irfa, immec. Dɣa tekker ṭanṭana, ikker uhetwil. Wa ittsuɣu, wa ittmejjid, wa yettazal wa yeffer ddaw ikwersiyen. Umerri d Muḥ zṛan dacu i ten-ittrajjun rewlen send ar lemdent tewwura, send ad d-awḍen ibulisen.
Seg imiren, imsulta ḥsan deg akken Umerri idder. Ibda unadi fell-asen netta d Muḥand Aṛezqi. Rekden deg yiwen usensu di Pigalle iṭṭef yiwen uqbayli. Qqimen ugar n 4 wussan ur d-ffiɣen deg ass. D iḍ kan iten iteṣren, tefɣen leḥḥun cwiṭ ad ksen lxiq. Ar wass wis 5, Muḥand Aṛezqi yeḥḥulejj (idisidi) ad yuɣal ar tmurt, inna i Umerri: - Ur ak-id nniɣ ara maca atan ara ttnadin fell-i yimsulta acku ugiɣ ad dduɣ ar umennuɣ mgal Ilmaniyen. Yerna atan ad ruḥeɣ ar tmurt. - Ayen? Tugadeḍ ? Yerna Hitler iḥqer-aɣ. - Ala macci ugadaɣ. Ur bɣiɣ ad nnaɣeɣ akken ad d-ḥelliɣ tilelli i Iṛumyen d nutni ugin iyi tilleli di tmurt-iw. Amek ara zzlaɣ ad fkaɣ iman-iw d asfel akken ad ḥelliɣ tamurt i Iṛumyen d tmurt-iw tedder ddaw uḍar nsen. Ini-yi-d amek ma illa kra n ṣṣwab nniḍen ɣur-ek? - Dacu ara ak iniɣ a Mu! Γur-ek kra n tektiwin ur llint ara ɣur-i. Maca imi telliḍ akken ik-ihwa dagi ur ttuɣal ara ar lmizirya n tmurt. D aya kan ara ak-iniɣ! - Ma illa ewwi-k-id ubrid yiwen wass ar Buɣni, eeddi-d fell-i ad nemwali. Ma d ayen nniḍen ifra ssuq tenza sselea.
Temlal tasa d wayen turew[beddel | edit source]
Seg wass-mi iruḥ Muḥand Aṛezqi, yufa-d Umerri iman-is iman-is kan i tikkelt nniḍen. Maca tiktiwin n Muḥand Aṛezqi bdant ttakkent imɣi deg allaɣ-is. Izga ittxemmim ɣef anect-a. Izemmem ixemmem, yufa d akken d Muḥand Aṛezqi u ɣur-tella tidett. Tamurt-is tettwaḥres, issekna-tt Uṛumi d alqayed d ccambit ar yidis-is. Imiren ttrad amḍlan diɣen irekkem. Wehrmacht tezgel kra imennuɣen u tebda tettnaɣ timedeffirt. Umerri icum-itt tebda tqemmeḍ. Acku Iṛumyen d Igliziyen ttqejjimen cwiṭ cwiṭ deg Inaziyen ittnaɣen s tukerda n tqejjirt. Izra d aken ar tagara n ttrad, ad tedyeq fell-as tegwnitt. Imi ad uɣalen ad ezzin fell-as yemsulta. Dɣa, 3 waguren send ad ifru ttrad, iṭṭef lbabur ar tmurt.
Mi d-ires di Lzzayer, iṭṭef imiren imiren lkar ar Tizi Wezzu. Mi tfujj tiṭ-is ɣef idurar i deg id-ikker, ireḍb-ed wul-is u tberreq tɛabuḍt-is. Iḥus am akken iqber cwiṭ maca macci d aqber-nni d-zeggwiren amɛuqu. Irkeb deg yiwen uṭaksi almi d Tizi n Ttlata ikemmel deg iḍ uṭṭellis ɣef uḍar almi d axxam. Iteddu ittemdarkal, ikkat tiselnin d yeẓra almi issaweḍ ar taddart-is iṭṭsen, amzun d tilemt. Iddem abrid s axxam nsen isṭebṭeb ɣef tewwurt useqqif. D tawwurt n ubelluḍ d tahrawant. - Anwa wa? id-inṭeq baba-s. - D nek a baba! D Ḥmed! Ldi-yin tawwurt! Teldi-d tewwurt, kkren-d akw at wexxam mugrent-id, ssudnen-t. Yemma tessaɣ times u ikker ubahnanuz ittaweḍ ar ssqef. Qqimen akw yid-es ar yiri lkanun iḥka yasen-d amek teḍra yid-s. Deg uxxam yufa-d baba-d meqqwer cwiṭ maca ur yuɣal ara d amɣar awessur am aken iɣil ad t-id-yaf. Yemma-s kif-kif teṭṭef ula d nettat iman-is. Gma-s meqqwer s tezmart-is ma d uletma-s ur tt-id-yufi ara deg uxxam. Attan deg uxxam-is, “fkan-tt” tezwejj.
lḥasun kra ikka yiḍ, teqqim tumart d teḍsa ulac anwa ara tent-idmen. Carhen wulawen, ikkes uɣilif d lxiq: yuɣal-ed urgaz s axxam. Azekka-nni at taddart akw mgagin-d ar ɣur-es di tejmaɛt imi cedhant, jjment akw. Tilawin kecment-ed s axxam s waddud. Ta tewwi-d timellalin, ta d timẓin. Ta d skkwer ta lqahwa acku akka i d ansayen imiren. Mi ara d-yuɣal iminig ttadedden-d medden ɣur-es u ssarbaḥen i mawalen tuɣalin-a n talwit. Qqarent tlawin i yima-s "meqqar imi d-yusa bxir mmi-m!" neɣ "Ansuf s mmi-m ar wexxam, s tezmert-is! Yerna ur tyuɣ wara a negehh-im!" llant tid diɣen is-innan: "Ma nniɣ-am! Awid-ukan yuɣal-ed irza-d fell-awen! Lɛeslama-s!"
Sin wussan ar yidis imawlan d at taddart, iṭṭef abrid ar Yiɣil Imula ad iwali ameddakul-is aqbur Muḥ Aṛezqi. Yufat di yir tagwnitt. Inna-yas-d: - Atan ara ttnadin fell-i di myal tama. Serḥen-d iṭṭarusen nsen fell-i u ssegdeln-iyi tufɣa gar medden. Ilaq-ak ur d-ttaseḍ ara aṭas ɣur-i akken ur ak-d-ttawiɣ ara daɛwessu neɣ kra twaYit nniḍen. - Waqil ur iyi tessineḍ ara ar tura a Muḥ a gma! Kecc d ameddakul-iw, yerna ala kecc i d ameddakul-iw u nek ur ttajjaɣ ara imeddukkal di ddiq. Urjjin ak zziɣ s waɛrur ttnadin fell-ak neɣ qqimen! Dulaqrar ad tifrir tagut!
Qqimen akken di sin tiremt. Mmeslayen akw ɣef ayen iḍerrun di tmurt d wayen iḍran di Fransa. Muḥand Aṛezqi tikkelt-a iwala d akken Umerri ifka-d udem i wawal asertan d-ewwi s lecwar kan. Icrah s umeddakul-is. Icrah ugar imi Umerri ur yugad ara ad t-imlil gar medden. Ugar anect-a iɛreḍ-it-id s axxam-is akw-ya.
Yuɣal-d Ḥmed ar taddart anda iqqim kra n waguren. Ussan ttazalen d wudem nsen yiwen. Yufa-d iman-is am zik: iman-is deg imudaɣ n taddart. Tudart n taddart ur teffiɣ ara fell-as. Macci tikkelt-a allaɣ-is itezzi, ittxemmim ɣef teɣdemt d miḥyaf ddren Iqbayliyen di tmurt nsen. Awal n Muḥand Aṛezqi isṭenṭun deg uqerruy-is. Yerna iwala d akken uɣalen medden macci kan di ṭṭarf, maca ula d illugan m tmurt n Iqbayliyen aṭas ur ten-nettqadar ara imi illugan Iṛumyen kkan-d nnig-sen. Irra umeḥras taqlaḍt i Uqbayli izzuɣur deg-s am... Yufa diɣen aṭas n miḥyaf d lbaṭel i illan gar medden. Ameqwran icca amecṭuḥ. Amerkanti issexdem s wulac aẓawali, icca tidi-s. Wid inetḍen ar Iṛumyen am lqayed d ccambit rekḍen atmaten-is deg zal qayli. Tuɣal tirrugza d awal kan, tuɣal tirrugza d idrimen. Umerri icca-t wuli-s ɣef wayen iwala. Ur innum ara tigi. Iɣuc-itent. Iɣunfa-tent. Dɣa seg-mi d-erna tyita n Gelma di 8 di magu ussegwass n 1945 igza ur d-iqqim wara. Ittwakkes sser u Aṛumi ibeggen-d udem-is amek-it. Yuɣal-as Uṛumi d ixwumasen-is d qeḍran. Sya d afella, nek yid-sen d taqbaylit! 12 di magu 1946, irzef Muḥand Aṛezqi ar Umerri. Iwwin-d ameslay ɣef issalen n tmurt s teɣzi s tehri. Imiren i issali Umerri tamuɣli-s ɣef wayen is-d ezzin. Tewweḍ tfidi s iɣes. Inna-yas I Muḥand Aṛezqi iwweḍ-d lawan ay ameddakkul! Ulamek ara a nidir akka. Ad nali s adrar u nessekrah ddunit i wigi ittbargizen fell-aneɣ d wid isen-ittaṭafen afus. Msefhamen d akken ala tufɣa ar udrar i d tifrat. Msefhamen diɣen d sin kan ara fɣen d yiwen neɣ sin imeddukal n Muḥ Aṛezqi. Ad ddun yiwet n tikli u d Umerri ara yilin d aqerruy n terbaɛt. Umerri iffeɣ-d takeṛmust-is imir imir: - Win yugin ad yaɣ awal-iw di terbaɛt-agi nneɣ atan ad ibnu fell-as! Ma d ayen nniḍen, simmal cwiṭ yidneɣ simmal ad tifsus fell-aneɣ tufɣa d tufra. Ma d ayen nniḍen ad iniɣ: effer, ewwet acengu anda ur k-yuḥtam. A necfu ɣef wawal-agi a t-nɛelleq am fzim! Inna yas Muḥ Aṛezqi ak mlilaɣ ar lagar n Mɛetqas ass n lexmis id-iteddun.
Ilul-d Umerri[beddel | edit source]
Ass n lexmis, iruḥ Umerri as Mɛetqas zik. Ezzi-d yakw i imeḍqan i wanida ara imlil d Ḥajj Ali Muḥand Aṛezqi d imeddukal-is. Netta iṭṭef deg uqerruy-is kra is-d-inna Muḥ Aṛezqi ɣef umdiq-agi. Inuda fell-as yufa-t deg umadaɣ. Umerri ur ittamen yiwen. Iẓra ma illa win is-tt-yundin ad ittwaṭṭef am arruy di lɣar. D aya i ɣef izwar. Ad iwali dacu-tt akka takwatt-agi n Muḥ Aṛezqi d wamek ara ikcem ɣur-es d wakem ara d-iffeɣ seg-s. Mi ifka anadi d wannuy deg-s, issens tacemmaɛt ittezruruqen deg teɣwmert n tekwatt; iffeɣ iffer ittrajju ad d-awḍen wid akken i deg ara yaɣ abrid umadaɣ.
Mi iɣli yiṭij, aten-iyi teddun-d 4 iterrassen. Mi id-ssawḍen ar yimi n tekwatt iffeɣ-d Umerri deffir-sen inna yasen: - Aql-i d a Muḥ Aṛezqi! Beddet din aqli-yin ɣur-wen. Muḥ Aṛezqi d imeddukal-is frawsen. Isduqqes-iten-id Umerri ur tuḥtamen. Mi d-iwweḍ ɣur-sen inna yas Muḥ Aṛezqi: - Ahya a Ḥmed a gma! Amek akka d-tufiḍ amḍiq-a yak a mmi ilaq ad n-ɛeddiɣ fell-ak ar lagar n Mɛetqas ɣef 8. Attan d 7 d kecc tmugerḍ-iyi-d ar tekwatt-iw! - D kecc iyi-d innan amek ara a d-aseɣ ar da xas akken ur tukiḍ ara d yiman-ik. Tenniḍ si lagar a nezgar abrid n tmacint, a nsub s asif syin a neddu deg umadaɣ almi d kra n tḥeccaḍin...Akka ihi id-ufiɣ abrid-iw. Yak amadaɣ ur isɛi ɣur-i kra n tufriwin. Ma tenniḍ-as i llufan ayen iyi-d-nniḍ, ad issiweḍ ar da zdat-ek! Maca macci d aya i ɣef d-ewwid irgazen-agi, kecmet tura akken a nemyusan cwiṭ, a nebbeh abrid ara naɣ ar zdat.
Kecmen ar tekwatt. Warɛad ssarsen iman nsen inna yasen Muḥ Aṛezqi: - Ay atmaten, akken a nemyusan cwiṭ, myal yiwen deg-neɣ aɣ-d-yini anwat d wacu i t-id issawḍen ar da, ar gar-aneɣ. Nek s timad-iw qqaren-iyi Ḥajj Ali Muḥand Aṛezqi n Iɣil Imula. Muggraɣ d tsertit si temẓi. Lliɣ d ameɣnas n PPA maca tagara yagi yuɣal ukabar n Ugdud Azzayri d inan kan, d awal kan. Xas akken, aɣref izga ibezzer idrimen i ukabar yerna seg uksum-is iten-id-itekkes. Llan wid diɣen iten-id-issuksen i uɣrum n warrraw nsen akken ad gren afus. Maca iqerray n ukabar ɣilen d Rrebbi asen-tt-id yawin netta win irjjan Rrebbi ad irjju ayen terjja tteryel. Assa a nettkel kan ɣef yiman nneɣ u ad tt-nqwemmer kan akka gar aneɣ ma illa nebɣa ad d-nḥelli tilelli i ugdud nneɣ. D aya kan. Atan ar ɣur-ek wawal a Asman a gma. Inṭeq uterras nni iqqimen ar tama-s inna: - Medden ssawalen-iyi Asman. Maca isem-iw Amar Xujja Aḥsen. Lulaɣ di taddart at Meksent deg At Abdelmumen. Fɣeɣ s adrar seg wass-mi d-rriɣ ttar n baba i ɣef ituɛedda yiwen “uqjun” ḥaca timira nwen. Yerna aydi yagi irna yas zzux d wawal imi d axwummas n Lqayed. Akka i issagwad medden. Ma d ass-a aql-i yidwen s tezmert-iw d tdukli-w. Attan nnuba ar Amar. - Isem-iw Amar Amsaḥ n tɣiwant n Haussonvilliers (Nnasirya n wass-a) iyi-tt-wagedlen ass-a. Nɣiɣ dinna yiwen uterras d Aɛrab azzayri illan d ccaf-iw deg yiwen laɛzib. Laɛzib-agi d ayla n yiwen ukulun. Aterras-agi ihi itekkes sser fell-aneY s ifellaḥen. Asusef d regmat si sbeḥ ar temeddit. Izga iqqar-aY “kelb ben kelb” u yiwen wass issuli-d ajenniw-iw issaweḍ-itt armi ur zmireY ara as-awiY nnig wanect-en, dYa tekkaY-as din. Ussan-agi ad zemmen 12 n waguren aya-gi. Mawel aql-i zgiY di Rebeval (BeYlya) u ass-a ferḥaY aṭas s yis-wen imi sya d asawen ad tuYalem d imwansen.
Aterras wis kuz imgarad cwiṭ fell-asen. Issusem ikmed maca tamuYli-is qessiḥet, tessagwad. Ṣṣura-as tettbin-ed amzun iffeY-itt rruḥ. Seg-mi id-iwweḍ d netta ɣef tiṭ Umerri. Dɣa inṭeq-d ula d netta: - Nek akken zriɣ, ulac ayen isemgarden amakwar d umerwal ɣef yemsulṭa neɣ d imenfi ɣef tektiwin-is. Ittwagdel-asen akw wass d tikli gar medden. Mgal tigi zriɣ a neddukkel akken ma nella u atent-nqazem s uzday n lqed. Maca ɣur-wat ad tettum iman nwen. Ilaq a nezwir deg iman-nneɣ u mi neccur lejjwayeb nneɣ d tḥawacin n twaculin nneɣ ad d-nelhi sakin d iẓawaliyen d igelilen. Acku amɣid d adebbuz kan i ttqadar wanag awal aẓidan s ucennef akw i t-ittarra.
Mi ikfa uterras-agi tiyita di medden, issekna aqerruy-is issusem. Umerri iẓra yir awal am wagi ur issuffuɣ ara ar wayen ilhan. Iḥus am akken ad asen-yuYal uterras-agi d azrem uqelmun. Injjer taɣect-is inna yasen: - Nek n taddart at Jimaɛ n Iwaḍiyen. Zriɣ izwwer-awen-d Muḥ Aṛezqi awal fell-i, fiḥel ma nniɣ-awen-d ayen iwen-dinna yagi. Ass-a nemlal-ed dagi akken a nemsefham ɣef tikli nneɣ d wamek ara asen nekker i wid irkḍen deg uɣref nneɣ. D aɣref i ɣef ara nsenned u d netta kan ar aɣ-isselken. Aṭas n wid iɣ-d-izwaren yagi ar umadaɣ maca imi tuɛeddan ɣef ifellaḥen, uɣalen ar medden am jenjjar i tiṭ. D ulaqrar almi ttwakemcen acku amɣid issaɣ akw ɣef tmurt am umccim di tiɣilt. Ilaq ad nsed ɣur-s ad isenned ɣur-neɣ, ad tili tagmatt gar aneɣ. Ma illa nessedda-t gar icenga nneɣ xas d aẓawali iceffu u issen ad yandi. Ma llan medden d tirni ar tama nneɣ, aɣ-d-fken ucci, ad ldin allen u ad fken tamezzuɣt fell-aneɣ. Iswi nneɣ macci d tukarda macci d tamḥeqranit deg ẓawali. Iswi nneɣ, s yiwen wawal, d tiririt n tissas i wid mi-tt-ksen Iṛumyen d ixwumassen nsen. Tikli nneɣ ad tili d tin zeddigen u ad ilin ilugan a tt-id-izzerben. As-d-ilin d tilisa. Tura imi d nek i d aqerruy n tarbaɛt, tura kan awin-ten-in-inniɣ yiwen yiwen u ad awin arnuɣ kra n wayen ttɣunfuɣ d wayen d wid ur iyi-d-nezgi ɣef tiṭ.
Tagara n Umerri[beddel | edit source]
Qqimen di 4 di tYarYart, Yef tyeggirin, zzin-d i tarbut n seksu d waftaten n uksum irsen Yef ugartil. Iqḍa-d inefq-ed Aâli imi iâareḍ-ed imeddukal-is. Tarbaât Umerri d Muḥ Aṛezqi di sin, netta d âaemmi-s di sin. Tetten, ttnecraḥen, ttaḍsan. Yak d imeddukal. IYli-d laman gar-asen. Ur d-illi usurdu, ur d-illi ccek. D tagmatt. D tadukli Yef tgella d lemleḥ. Maca Aâli izga itett Umerri s nqar n tiṭ. Amzun ittalas-as-tt. Amzun iceggeḍ-it kra. Netta tuY-it yunditt netta d âemmi-s. Ksan-d tundar yiwet yiwet, almi d-ssawḍen Umerri Yer txenfuct ubeckid nsen di tesga n uxxam nsen.
Umerri ur yuki d nda mi itekkat. Ur yuksan, d netta d umeddakul-is tuYiten di nnican, gar tYunam n tmegwḥelt n Aâli. Aâli Wasel, n Iâezzunen, d ameddakul-is iḍelli, d amedddakul-is assa. Ur d-yelli wayen ara a t-ikukru. Γur-s, am akken ur ḍrint. Âait eait. Wanag, urjjin isrussuy tamegwḥelt-is ar tmurt. Tezga ar yidis-is, Yef udem ufus akken mi tt-iḥwajj ad tt-iddem imiren imiren. Azal ttaken Iqbayliyen n imiren i tmegwḥelt am win ittaken i tlawin nsen: ur ittnuz ur irehhen! Assen, isers-itt, isenned-itt ar udekkan di teYmert. Ur d-lli ara Yef udem ufus-is. Mi inuda fell-as, yuYit ismar-as Aâli macci d yiwet n tarsast. Isḍarḍeq-as ibardiyen-is am netta am umeddakul-is. TeffeY swa swa akken i tt-undin. Wa iqqar d Aâli i itekkan Yef znad wa iqqar d âemmi-s. Ama d wa ama d wihin, Umerri yuYal d aquran di tYerYert. Icca-t waldun di tesga n ṭṭlam. Izirig ileddayen yuzel Yef tamart-is. Immut. Si tiremt-nni d afella, tensa tafat n Umerri. Iquc usirem id-irra i watas n medden. D ayen d tagara.
Xas akken, ikmumes amzun d aqejmur, d ajdar, Yef udem-is issaY-d yiseY. Ittban-d amzun immut s tfenṭazit neY am akken ur ibni fell-as. Timi-s tekres amzun ur yuḥtam ara ayen iḍran yid-s. D aya ihi i Yef Aâli d âemmi-s ufan ulamek ara as-anfen akken. Ksen-as ula d talaba ines zeddigen, selsen as tayeḍ yumsen, ixnunsen. SsufYen-t seg uxxam u ewwin-t ar iYzer akken ad ssidren seg azal-is. LadYa dina is-gan tafuṭuttt-nni id-iqqimen ar medden d tirni. Seg-s issenned Yef tezṛutt amzun illa win i t-issarsen. Ur d-iban ara deg-s am win iYlin, am win icca waldun. Ihi ula di tmettant rran ad t-ssimsen. Dagi akw i t-ttwaY. Acku caḍen, ttḥarqen. Am akken tamgarḍt-is ur asen-teccur ara tiṭ.
Imi Umerri yuYal i Iṛumyen d iqeddacen nsen d jenjar i tiṭ, d aṛejjaq di tgerjumt, llant-ed deqs n temliliyin fell-as. Lkumanda n Tizi Wezzu, ccambitat, lqayed, d iḥerkiyen nniḍen akw i tezzin fell-asen u ternuḍ-as s ufell-a kra n win i wumi ifka tiyita akken ad t-id yerr s abrid. Myal tikkelt, ad as-sennin kra illan gar wallen nsen nutni d ayen n dir, d ayen ifYen i ibardan. Kra n wanida d-tella tukarda, kra n wanida id-illa imenYi ad t-aebbin Yef uqerruy Umerri. Xas akken, Umerri izdeY deg ulawen n medden u yiwen ur ifki deg-s afus.
Macci d tikkelt tura i iḥeccem Umerri imsulṭa-agi umaḥras, i ten-id isban d iqwrar imi ur as-zmiren ara. Ur as-ttawḍen ara ula ar ugarz. Mâebbaren d tikti n tuṭfas macci d tikelt u tagara ur d-iffeY kra syin imi imezdaY n tmurt llan-d ar tama Umerri. Ansi is-kkan Iṛumyen d ixemmasen nsen, netta s ufus n medden, ad yekk ansi nniḍen. Isban-iten-id d wid ur as-nezmir d netta urjjin iḥbes acemmet deg-sen imi izga ucaqur ines n teYdemt ittqeddir.
Tusa-d tikti i lkumanda amek ara tsekertfen. Ẓran akken ad as-awḍen ilaq asen ubrid n laman:yiwen seg imeddukal-is. Ilaq as-sbedden. Maca anwa seg-sen? Amek ara t-qenâen ad ibxes u ad ifek afus deg Umerri illan imiren d assaḍ gar wallen n medden d tirni?
Refden sarsen ufan-d ilaq ad t-smarkin netta d yiwen seg imeddukal-is. Akken ad yilli usemmarki ilaq ad afen taYwsa ur izmir umeddakul-is ad isemmaḥ. Ilaq asen ad afen kra uxeclaw ur izmir as yanef Uqbayli ad iâeddi. Ilaq kra d amuqran, ara yawḍen i umdan ar tamart-is, ar isseY-is, ar nnnif-is. Ayen ara t-icemten gar medden ma ur d-erri ara ttar. Am tamgarḍt, neY tuksa n sser. Xemmem as diYen aṭas u gezmen di rray d akken zemren ad qqenâen yiwen seg imeddukal-is ma illa sbaben-as agejdur, ma illa gren-d tameṭṭut-is ar taḥsirt xas akken ur tuksan ara. Akka ihi ssalin tasraft, fernen Aâli imi d ameddakul amuqran n Umerri yerna tella-d Yur-s tmeṭṭut tecbeḥ nezzeh, akken d-nnan. Gren fell-as meskint ayen ur texdim.
Ewwin-t ihi ar Tizi Wezzu Yef tqacuct iqerray nsen. Azal n 3 ussan d wuḍan i teṭfen Yur-sen akken ad tessimnen. DYa rwin-as aqerruy-is akken iwata. Ssawḍen ihi almi iten yumen d akken Umerri ikcem-as s axxam u kkes sser Yef tmeṭṭut-is. Netta anect-a yak ur d-illi maca di tegwnitt am tinna, ibundel Aâli . IdderYel. YuYal ittwali kan amek ara ineY Umerri acku mawel ad ssufYen awal ar taddart u as ittwagdel wawal gar yergazen. Akka i tella imiren. IsseY d nnif am tamgarḍt. Ma illa iffeY-d wawal macci d ayen fessusen ad tesfehmeḍ i medden d tikarkas. LadYa ladYa ma Yef tmeṭṭut imi kra illan d isseY n twacult, itti Yef uqerruy-s nettat yerna ur tezmir ad tenni kra.
IffeY-d Aâli syin u deg uqerruy-is tban tikli: ad ineY Umerri, ad yerr ttar akken i wata. Ifra ssuq, tenza sselâa. Immeslay d âemmi-s imi tamsalt tâna akw tawacult-is. Emtawan amek ara t-ksen si tudart imi yuYal-asen d ugur, d ayen iten ssarxan gar medden.
Bernen Iṛumyuen d iqeddacen nsen ihi Aâli almi yuYal irra iman-is d qebbaḍ lerwaḥ am winna n tmucuha. Win n tmucuha meqqar ittass ar win i wumi teccur, ma d Aâli iccur-itt i Umerri. Akka ihi is-ihegga imensi. Yir imensi. Win n uYurru. Yiwen ur yuksan wayeḍ ur yuklal. Umerri ur ixdem kra, Aâli Wasel seccen-t, ccuren-as taqerruyt d tmelYiYt almi ulamek ara yidir ma illa idder Umerri. Ṛzag-it wussan skud idder Umerri. Ufan-as abrid. Deg ussegwass n 1947. Di furar. Ass wis 16. Deg Iâezzunen. Swa-swa ass-mi id-issali Krim Belqasem tarbaât-is OS yulin s adrar send 1954. Yak mlalen netta d Umerri akken ad dduklen mgal amaḥras maca ur umtawan ara, ur zgin ara Yef yiwet n tmuYli. Maca ar assa ur neẓri ara amek id-teḍra gar-asen neY wisen ayen ur dduklen ara.
IffeY yir awal d usali n wayen iḍran d Umerri u yuY akw timnaḍin n tmurt n Iqbayliyen d tin n Llezzayer d Fransa. René Leiber n uYmis Le Journal d’Alger, yuli-d ar Tizi Wezzu u yura amagrad Yef Umerri d tagara n “txidas, war-laman d yir sekka” di tmurt n Uzwaw. L’Écho d’Alger diYen yura ayendin si yennayer ar furar 1947 Yef Umerri d tarbaât-is.
Tamettant n Umerri wa tesrut, wa isfenxer kan. Wa irgem-it wa iwwi-t-id d asefru. Xarttum ar ṭaqa n Iqbayliyen, Umerri ad iqqim i lebda.
ḤMED UMERRI sYur Ɛ. Mezdad, 1974[beddel | edit source]
- Akken kan yebda tikli
- Atas i ţ-yeddan fell-as
- Semman-as medden imenfi
- Neţţa d tirrugza i d ayla-s
- Ma d win yellan d anesli
- I Ḥmed yesbur talaba-s.
- Anwa-t Ḥmed Umerri
- Deg umadaY i yeţţili.
- Isemmeḥ adriz Yur-es messus
- Inuda Yef tilelli
- S anda inuda afus
- Yufa tagmaţ ur telli
- Yeqqel wemdan d aṭarus
- Di tal tiYmert d agani.
- Anwa-t Ḥmed Umerri
- I-mi ur as-yezmir Urumi ?
- TeffeY-d tejealt d tameqqrant
- Win i t-yenYan ad ţ-yawi
- Yiwen wass atma-s ṣumren-t
- I yas-izemren d nutni
- Abeckiḍ bu-sebâa eellqen-t
- I Ḥmed heggan-d imensi.
- Wi nYan Ḥmed Umerri
- D atmaten-is neY d Arumi?
- Izem yemmut di laman
- Din i yeYli Yef uḍebsi-s
- Aedaw yeṭtef wi t-yenYan
- Yezwi-yas akk tilkin-is
- Ḥmed yemmut di laman
- Am neţţa am yemrawen-is
- Yemmut Hmed U-Mem
- Ilul-d Ḥmed Umerri.
Yennayer 1974
Ayamun; asmel n tsekla tamaziYt
Imyura; asmel n imyura n tamaziYt


c: text/html

text:
Meksa Ɛabdelqader
Meksa Ɛabdelqader ilul di 4 yunyu 1954 di taddart Mira n tɣiwant Timizart i d-izgan di lɛerc n At Jennad di temnaṭ n Tizi Wezzu. Asmi i yeweḍ 6 isegwasen di lɛemr-is, idda d imawlan-is ar temnaṭ n Blida anda isɛeda aṭas iseggasen uqbel ad yuɣal ad izdeɣ di 'la pointe pescade', di tama n Buluɣin di Lzzayer tamanaɣt. Yella isɛa 22 iseggasen asmi yunag ar Franṣa, anda yella izdeɣ di Épinay, Paris. Din Meksa illa ixeddem di tasenselkimt (informatique) illa yettidir d yiwet n tefranṣiṣt isem-is Natali. Deg useggas n 1980 yesɛa-d yid-s taqcict umi yefka isem amaziɣ : Masiba.
Dɣa deg ṣenduq id yuɣal si tmurt Franṣa ar taddart-is Mira. Imi issufeɣ iman (tarwiḥt) ass n 30 tuber 1988 di yiwet n laksida n tkarust di Créteil-Paris. Ar assa tamettant ines illa deg-s asurdu (ccek) aken iqqar gma-s amecṭuḥ id yewwin ṣur-as (ljetta-s) ar tmurt si Paris. Kullec izmer ad yilli: izmer ad yilli anecta ikad si 'le racisme' n ifranṣiyen, imi imiren anecta iqwa nezzeh di tmurt n Victor Hugo. U daɣen izmer ad yilli dayen nniden: ur ilaq ara a nettu tamettant n Dda Lmulud At Mamer id yellan deg kra n wagguren kan mbaɛd n tin n Meksa imi sebba n tmettant-nsen d yiwet. Ma nerra ar imeslayen n Natali, i d-nuder s ufella, tenna: af wayen i s d-nnan wid isexsayen times (Les pompiers), illa win i t-iwten maca ur zrin anwa. Ulac acemma n tbut af waya. Ayen ilaq ad tezrem belli imut deg yiwet n tesqamut n temsulta di Kritey (Commissariat de police de Créteil).
Nek urjin ad ttuɣ ass nni asmi i-mut Meksa, cfiɣ d yiwen uɣmis i-ḥemleɣ ad-ɣreɣ nezzeh imiren i d-ifkan isallen n tmettant n Meksa: waki d 'Algérie Actualité', id ittefɣen yal amalas aken tezram ahat.
Iwaken kan ad smektiɣ daɣen belli tasfift tanegarut n Meksa, isem-is Amɣar Azemni, u tefɣed deg useggas n 1988: kra imalasen kan uqbel ad yemmet. D lewhayem amek di tesfift aki, tella yiwet n tezlitt anda t heder-d af tuɣalin ar tmurt deg uṣenduq.
Amek id yussa s anar n ccna?[beddel | edit source]
Meksa illa meẓẓiy asmi i s-tekcem tayri n ccna s d uẓawan s ul-is. Deg 1973 ikcem ar umaṭaf wis 2 n Rradyu taɣelnawt n Lzzayer i waken ad itteki di yiwet n tarbaɛt uceqquf umezgun. Deg 1975, ijja Rradyu s anar n ccna. Yella ger tasuta tamaynut inazuren id yufraren deg segwasen n 70, ger imezwura n ccna i fkan azal muqqran i tezlit tazwawt tartart, am Ferḥat Mhenni, Mjahed Ḥamid, Yidir, ǧamal Ɛellam, Menad, Ccix Nuredin, d wiyad. Zemreɣ ad ini-ɣ belli Meksa illa d win i sexdamen di tezlatin ines ugar n wawalen neɣ imeslayen ur nesexdem ara s ṭaqa imiren. Ad smekt-iɣ kan belli deg seggasen n 70-80 macci aṭas, ladɣa wid izedɣen timdinin, illan i snen awalen am: Isalen, Agdud, Tagrawla, Tafsut, Dujenbir, Idles, Agellid, … Daɣen di tezlatin-is iḥekud Meksa lawayed-neɣ (Anzar, Yimecreṭ, …) d tmucuha-neɣ (Lunǧa, Zelgum, …) akw d umezruy imaziɣen d igeliden nsen am Masinisa d Gaya. Anecta ahat ur d yettili ara lukan ur yelli Mas Muḥ Cerbi, i yeklalen tajmilt muqren, d netta i ttaken imeslayen i Meksa. Usmekti kan Muḥ Cerbi, d yiwen umeɣnas n tmaziɣt u d-amyaru af umezruy imaziɣen i ttwasnen.
Iḍebsiyen n Meksa[beddel | edit source]
Deg segwas n 1975 id isufeɣ adebsi ines amezwaru umi isem-a Tasfut. Asegwas id yernan, yunag ar Franṣa, anda i sekles adebsi wayed azwel-is: Taɣuzi deg idles, anda lant yakw tuɣac i-s-yettwasen Meksa am Asif Asif, Anzar, Timecreṭ, …ur nettu i lebda imi fazent nezzeh. Deg segwas n 1979, Meksa icna di tzzeqa n Aṭlas di Lzzayer tamanaɣt zdat n waṭas id yusan a s-inezhen. Deg segwas-a dɣa i sekles adebsi wayed umi yefka isem n: Tagrawla, anda llant tuɣac am Masinisa, Tafunst igujilen, Zelgum, … d tuɣac usaki id ismektayen azwaw, neɣ amaziɣ s umata, amezuy ines d taɣarma ines iqburen. Anecta yussad swaswa kan imi asegwas wayed, aken tezram yakw ussant-ed tedyanin nni n Tafsut n 80. Dɣa deg segwas aki, i sekles Meksa adebsi ines wis krad izwel-is : Amnekcem, anda yerra tajmilit ilmezyen n tefsut imaziɣen. Isyin akin Meksa iḥbes d acḥal isegwasen armi d 1988 anda i sekles, aken id nenna s uffela, adebsi-is aneggaru (Amɣar azemni), kra imalasen kan uqbel ad imet.
Tagrayt[beddel | edit source]
Wid iḥedren asmi i yenṭel Meksa, qaren-d ayen i ttuɣaḍen, asmi imut ulac aṭas n medden, ula d yiwen unazur, neɣ uneɣmas id yussan ad iḥḍer i tenṭelt-is. Acku anecta imi Meksa illa di tudert-is d yiwen ur iḥemlen ara ad isken iman-is (être médiatisé), ad ittwasen, neɣ ad yilli dima deg iɣmisen neɣ di ôadyuwat, wama tilizri imiren ur d tṣaḥ ara i nekwni s imaziɣen. Meksa isɛa kan yiwen n iswi: ad isawed s ṣut-is d uẓawan-is i fazen, leḥmala n idles-neɣ ar imezzaɣ n yal azwaw i waken a t id ismekti yal tikelt ara s-isel belli isɛa amezuy meqqren, ur ilaq ara ad iḥqer iman-is.
Tura nezmer ad n-ini izen ines atan yeweḍ imi deg segwasen aki innegura, d ayen i sefraḥen ma nettwali aṭas n tejmilin i s-ittuɣalen i sya w sya. U aṭas i t-id ismektayen, ama deg ismal neɣ deg iɣmisen neɣ di tilizri n tmaziɣt neɣ. Dɣa ad smektiɣ kan belli tilizri aki t heḍred aṭas af Meksa ussan aki yezrin. Daɣen deg ussan n 23-24 uwenbir 2006, taddukli tadelsant Yusef u Qasi, n taddart Mira, akw d wexxam n yedles Mulud At Mamer n Tizi-Wezzu, heggan-d yiwen n wahil ilmend n tejmilt unazzur Meksa. Tagara yaki daɣen aṭas n-yeɣmisen n tmurt i d ihedren af Meksa. Di Muriyal tella-d yiwet n tameɣra muqren ass n 16 dujenbir 2006: ‘Kabylie Spectacle’ anda tellad yiwet tejmilit i Meksa s wudem ur usrid yiwen unazur icna-d kra n tezlatin n Meksa u waken tasuta tamaynut di Kanada ad zren d anwa-t Meksa.
Ayen i zemreɣ a tidernuɣ di tagara af Meksa, greɣ tamawt s kra n win i slan neɣ ara yeslen i tuɣac-is, s zux ad yini nek d azwaw neɣ d amaziɣ, s umata. S kra n wid umi fkiɣ adebsi usid i sɛig n Meksa, u yufa-d lḥal ur t-sinnen ara uqbel, nnan-iyi d: Aqlaɣ n caṭew, dayen ifazen madi , neɣ aken id qqaren tikwal kra s t-franṣiṣit ‘C’est sublime, c’est magnéfique, c’est génial’. Lḥaṣul Meksa, ma s isel wemdan, i zmer ad yer yal yiwen iruḥen ad yeceḍ ad yuɣal ar laṣel. Tuɣac-is yakw katet s ul srid u smekt-ayen-d taneṣlit. Ayen yakw i yecna isɛa anamek, isɛa azal, ama af Tayri (Lunǧa, …), d lawayed (Anzar, Timecreṭ, …), d amezruy (Gaya agellid n Numidya, Masinisa), lferf d leḥzen (Tafsut, Asif Asif, …), Timucuha (Tafunsat igugilen, Zelgum, …). Dɣa ad ferṣeɣ tagnitt, i win urjin isla i Meksa, neɣ win ibɣan a s-isel i waken a t-id smekti, izmer ad yerzu ar wesmel aki: [1]
Amek ur tcerwem ara, ma teslem i meslayen icban wi:
- Anzar! Anzar!
- At-tebbw nneɛma bbwedrar
- Anzar, Anzar
- At-ternu tin n uzaɣɣar
- Assa an-ncebbeh i wɣ-ɣwenja
- A d-nezzi merra i tudrin
- An-necnu maççi d kra
- Tulawin s taɣratin
- Ay Anzar awi-d lehwa
- Ad swent yakw tebḥirin
- Anzar, Anzar ...
- Ay Anzar awi-d aman
- Kkawent tferkiwin
- Teslid merra s isalan
- Ttxil-ek uɣɣal-aɣɣ-d d aɛewin
- Awi-d kra din yellan
- Yezra yired t-temzin
- Anzar, Azar ...
- Akal ifud ur yeswa
- Kawent ula t-tizemrin
- Tala tuɣɣal s nnuba
- Hejbent fell-as tlawin
- Nebbwi-k d acewwiq i cnna
- Ttefrent fell-ak tudrin
- Anzar, Anzar ...
Isem-ik d imesli-k (ṣut-ik) a Meksa atan ad yeqqim i lebda. D Dda Lmulud At Mamer id inna-n: Yella yiwen yella ulac-it, yella wayeḍ ulac-it yella.
Tamselyut[beddel | edit source]
- http://www.tamazgha.fr
- tasemlilt tamezwarut sɣur R. Begnan

robotstxt: allowed

filter: keep


text:
Ass yecvan ass-a deg useggas n 1999, tewweḍ anda ara naweḍ, Yamina (i wumi sawalen karima) n At Şid. Deffir-s teğğa-d isem azedyan icudden s amennuɣ d yiseY n teqvaylit. Timental tiYdimin meṛṛa tettekki deg-sent. Tella di yal annar n tirrugza. Yamina (Karima) d amedya n tmeṭṭut tameYnast. Tessakn-d azal n talest di tmetti imi anda itt-thewaǧ tmurt-is, tenna-d aqel-i da. Tafekka-s ddaw wakal, ma d nettat tedder deg wul-nneY akked cfawa-nneY s wayen akk i aY-d-tedǧa d iseY d tirrugza. Buɛziz U cebbi
Nemyussan deg useggas n 1995. Ass-mi i nettheggi di tegmatt timlilit n 28 yunyu deg uxxam n yedles n Tizi Wezzu. Timlilit n Ugraw AYelnaw n Umussu Adelsan AmaziY yesselwi Mass Feṛhat Mhenni. Nettat akked yessetma-s, Qamira, Zina D yemma-s Nna Newwaṛa zgant Yer sdat di kra yerzan TamaziYt.
Werǧin terri aḍar ɣer deffir. D tameṭṭut d wawal. Xas Akken d tanezzarfut (juge), ur tesɛi ara azref ad texdem tasertit, tettekki di yal tikli i d-yellan Yef tnekkit-nneY.
Deg uxxam-is i d-ttilint temliliyin-nneY. Γef yiseY n tjaddit-is, ur tugad ara adavu. Tewwi avrid n umennuY, teqvel kra ara d-yasen. TettnaY Yef tiktiwin yessidiren amdan; Tamaziɣt, tugdut, tilelli n tmettut, izerfan n umdan s umata…
D tamedyazt igerrzen. Awal-is d aqvayli azdyan iṣenṭaq-d tilufa n uYref d tirga-ines. Tamedyazt-is, teẓẓad tayri d tegmat gar yemdanen.
Ttmettaten yemdane, igerri-d umennuY-nsen. Yamina temmurt d tilemẓit maca s wayen tezreɛ d wayen i tga di tudert-is, tettvan-d meqqret imi amezruy-ines yeččur ɣezzif ugar n iseggasen tedder.
Ass yecvan ass-a deg useggas n 1999, tewweḍ anda ara naweḍ, Yamina (i wumi sawalen karima) n At Şid. Deffir-s teğğa-d isem azedyan icudden s amennuɣ d yiseY n teqvaylit.
Timental tiYdimin meṛṛa tettekki deg-sent. Tella di yal annar n tirrugza.
Yamina (Karima) d amedya n tmeṭṭut tameYnast. Tessakn-d azal n talest di tmetti imi anda itt-thewaǧ tmurt-is, tenna-d aqel-i da.
Tafekka-s ddaw wakal, ma d nettat tedder deg wul-nneY akked cfawa-nneY s wayen akk i aY-d-tedǧa d iseY d tirrugza.
Buɛziz U cebbi


text:
Leqbayel
Leqbayel(ⵍⴻⵇⴱⴰⵢⴻⵍ), d isem nniḍen i fkan Weɛraben i wegdud Azwaw imi-id kecmen Tafriqt ugafa.
Agbur
Ansa i d yekka wawal n “Leqbayel”[beddel | edit source]
Anamek n wawal-agi yekka-d ahat seg teɛṛabt d "(Agdud n) iderman". Rruman ssawalen-asen d Quinquegentanei "semmus (5) n Iderman" (wid izedɣen neɣ yettidiren Mons Ferratus, "Adrar n ğerğer"), wissen isem n tura ma yekka-d seg win n zik neɣ uhu.
Ur neksib ara aḥric ameqran n tansa ɣef umezruy n yisem-aki, maca (d acu kan) nezmer a nefk yiwet n turda yesɛan assaɣ s tawtilt n Tamurt n Izwawen deg ukud-nni (tallit-nni) imi medden ddren seddaw n tezmert neɣ iduba (adabu) n tiddukla n iderman. Ass-aki llan kra imusnawen iqbayliyen i d-yuran dakken isem n yeqbayliyen aẓaran (anaṣli) d Igawawen neɣ Izwawen. Af tekti-yaki amusnaw n Tesmislit azwaw Mass Salem Caker yuran-d dakken Iqbayliyen ttun isem-nsen anaṣli "Izwawen" i d-yekkan seg wassag n yiwet n Taddart yettwasnen aṭas deg Tmurt iqbayliyen zîk. S tutlayt Tafransist awal "Zouave" yekka-d seg Azwaw. Llan kra imusnawen n umezruy igrigiyen i d-yudren awal-ag Aqbayli neɣ iqbayliyen (leqbayel) s talɣa n Cabales. Acku ur nezmir ara ass-a ad d-nefk ttbut ma yella seg wawal-a i d-yekka neɣ uhu, imi ur nesɛi kra n ttbut .
Agdud Azwaw (Agdud Aqbayli)[beddel | edit source]
Amezruy n agdud Azwaw, d amezruy ameqran akk-d yewwin i g issewhamen, eeddan luluf n iseggasen, azal 10 000 iseggasen uqbel talalit n Sidna Ɛisa ; d imezdaY imezwura n Tefriqt ugafa uqbel n tlalit n umezruy atrar, agdud Azwaw d yiwen wegdud gar yegduden iqdimen i yeğğan later deg umezruy n yemdanen.
Agdud Azwaw yedder, yerna yexlef Irrumanen, yiwen amenkud i yestaemren ddunit irkul, yexlef Ifniqen, ladYa Yugurten yemmut s tidet agdud-is yedder, yexlaf Maryus; tura arraw-is kren ţlaein i wid ur numin ara; adgud Azwaw atan dagi andaţ Rum ? Dihya temmut, s tideţ, yessi-is krent tura ttnadin; anda-t Ɛuqba Ibn Nafiɛ? I wid mazal ur numin ara agdud Azwaw atan mazal dagi! Tidet amezruy n wegdud Azwaw yessewham acku d yiwen n umezruy yeţwebnan Yef taYert, tuccda, akk-d iseflan n imawlan-is.
Ussan agi Izwawen ttidiren g lweqt n la renaissance n-sen, sennig aYebbar n lweqt akk-d d leqhar n iedawen, tteddun Yer zdat, aqlaY nettwali tallit n lğens, Lğens Azwaw.
Izwawen g zik semman iman-sen ImaziYen , Agdud AmaziY, win ur neqbil ara lbatel neY akerwa.
Amezruy Atrar[beddel | edit source]
Deg Amezruy Atrar, Izwawen maci d inumidyen inumdiyen d icawiyen d icenwiyen lqbayel nutni des maures pas numides]], llan iYerfan n yewen uwanek, yeddren azal n 100 n iseggasen (seg azal 206 UL* di lweqt n tageldit n Masnsen, agellid di facto n Numidya, armi lexsara n Yugurten g 104 UL) awanek agi yettusema Numidya.
Numidya tella azal n Dzayer akk-d Tamurt n Izwawen lwahid.
Numidya tbedd meyya iseggasen, llan wid qqaren dakken meyya n isegwassen d wacemma, maena timura n ddunit merra ur seant ara akter n 30 iseggassen di laemer-nsent, amek yezmer yewin ad inni belli Numidya d ulac i tella? Numidya i geacen akter n meyya n iseggasen, ugar n Dzayer akk-d timura n Tefriqt merra, akter n uhric ameqran n timura n Turuft Tagmuḍant, mi teYli Numidya tsea azal n laemer n Kanada.
Amnekcam arumani[beddel | edit source]
Lestaemar arumani yenzeg akter n 525 isegassen, seg lexsara n Yugurtan zdat irumaniyen g 104 UL armi uYelluy n inugura agi s iffassen n Geiseric Aeiban (agellid n Ivandaliyen) akk-d inelmaden-is mi g kecmen Yer Tafriqt ugafa g 429.
Imnekcamen Ivandalen[beddel | edit source]
Geiseric yebnad tageldit tamezwarut n Ivandaliyen g Tafriqt ugafa s Saldae (Bgayet) am tamaneYt-is; yestaemered Sicillia, Sardenya, Kursika, akk-ed tegzirin n Baleares, yernad yekcem Yef Rum yewid yides mi i gefeY, azal n yewen n ddurt g 455, atas n igerrujen akk-ed iseflawen n lğamee n Lquds (iseflawen i yefkan Udayen i lğamee-nsen) i d yewi Titus Yef Roma melmi igstaemered Lquds.
Amnekcam Abyzanti[beddel | edit source]
Ivandaliyen ţwakssent di Tafriqt ugafa s iesekriyen n Justinianus I, agellid n umekad Abyzanti; amenkad n ivandaliyen ydum-d 105 isegassen (429-534).
Yiwen lamer yesean atas n wazal di lwegt-nni; ahric ameqran n imaziYen rebhen telelli-nsen, mi yal aggay yetsnaY mgal wayid.
Amenkad Abyzanti ydumed g Tafriqt ugafa s 534 armi i gxser amgaru mgal Ieraben wid bdan Ttrad n Lesteemar n Tefriqt g lqern wis tmanya (azal n 642 -705).
Amnekcam Aerab[beddel | edit source]
Ieraben qeteen lebher, staemren Maser g 642, kemlen alhu-nsen, zedmen Yef tamurt n imaziYen, tamurt n leqbayel.
Listiemar Aerab, am lbers, di tamuggit Yef Izwawen i yella; imi ImaziYen rebhen kkra n lehna, akk-d tallalit, seqsefen azaglu akk-d alehu n amenkud abyzanti Yer usamer n tilisa-nsen.
Izwawen nuYen-d mgal Ieraben s wayen akk yellan, s tazmart, s lğehd, s tudert-nsen, imi ţwallan simmal iţeddu aedaw simmal yexreb, yenYa, yehreq, yeqher ayen yellan d amaziY, ayen yesean rruh n umaziY. Mbeed akter n sebea meyya n isegassen n tagrawla, ImaziYen eyan, cban izem nni ur sein ara azuren merra imi tazzla n idammen-is texla ayen yeqimen di lğehd-is, ayen yeqimmen di tmanegt-is, ur yezmir ad yeker; izem Azwaw yeYli-d ur yekkir ara, Ieraben hesben d lmut i g yemut.
Mbeed amerni aqher; ilulufen n imaziYen, tilawen xesrent lherma-nsent akk-d asehru-nsent, ilulufen n warrac n Izwawen imelsiyen ufan lmut si ifassen n iesekriyen Ieraben, ilulufen nnidden zzenzen-ten aklan g leswaq n Mekka.
Imi tfuk Taslekt ni Ieraben, Tafriqt ugafa tuYaled d amYiz ni iklan Yef leswaq n Wegmuḍ Alemmas.
Izwawen am akken ad meneen tudert n tarwa-nesn, akk-d ayen i geqimen di lherma n tilawen-nsen qeblen, ijenwiyen g ullawen nsen, ddin amaynut n ieraben; ieraben wwden anda yewin n lğens ur yewwi-d, zzuYren telelli n imaziYen.
Syenna d asawen, tutlayt n imaziYen akk-d ismawen-nsen uYallen d lehram.
G 705 anbaz Aerab i-bereh belli tamurt n Izwawen d yiwet n tamnatt tamenzut n umnkad aerab ara tilli; Tafriqt ugafa teeda g yiwen n ukala ig bedlen idles-is, tamuYli-is, akk-d imal-is.
Amnekcam Aerab yeqqim armi yetwabdal s lestiemar n Ieetmaniyen seddaw n timelwi n Xayreddin d ayetma-s Ɛeruj, i d-xelqen atrar ussamer n Dzayer, bdan asseYwel n tama agi am asutel n iflisen n ddunit merra. Taflist-nsen ternu, temYid Yef lqrun 1600; taflist mgal lbaburat n Iwunak Yedduklen g Ilel agrakal sebba n Ttrad n Taflist Tamezwarut, akk-d Ttrad n Taflist Tis Snat, anda mutten atas n imddanen imelsiyen.
Amnekcam arumi (Fransa)[beddel | edit source]
Deg 1830, s sebba belli Lbay n Dzayer yewwet amalway n tamahelt-is, Fransa tenbez Dzayer; lameena, azbu i g qquren n Izwawen, AmYar Ameqran (El-Mokrani) akk-d Faḍma n Sumer, steetlen taslekt agi almi Agud Azwaw yeţwaxdeen s ageldun n Ieraben yettuseman Ɛebedlqader imi d-yefka takbabt-is Yef Wemtawa n Tefna wahid Fransa.
Amtawa n Tafna, 30 mayyu 1837, yeswejd abrid Yef wanger n Tamurt n Izwawen ihi kan teqled agezdir n Fransa. Fransa, isegassen kkra mbeed, tefka-d Aguldun Ɛebdelqader amidag n la Légion d'honneur akk-d tajeelt n 4000 Louis (idrimen n Fransa) mkul aggur armi yemut g 26 mayyu 1883.
Wagi d adris n Amtawa n Tafna: [1]
Melmi amgaru mgal tamurt n Izwawen ifuk, Fransa tezdem Yef leğwahi nidden n Tafriqt ugafa terna texleq Ldzayer n tura; Tamut n Izwawen, Timura n uguldun eabd Qader, akk-d d Uneẓruf Ameqran (timura n Twareg/Imuhaɣ).
G 1954, Igen n Taslullit TaYelnawt (ALN) tebda ţţrad n taslullit; mbaed n sebea isegassen n imenYi, Fransa teğğa Dzayer g 19962. Aḥric ameqran n 1,025,000 Iḍaren Iberkanen akk-d 91,000 iḥerkiyyen, azal n 10% n imezdaY n Ledzayer g 1962, rewlen Yef Fransa g useggwas-nni.
- Uqbel n Lmasih = Uqbel n Lweqt-nneY


text:
Yeṭṭef ass-a mass François Hollande taselweyt n Fransa s wudem unsib u yesbed-d aneɣlaf amenzu deg yiwen wass s wazal-is i uselway n tigduda akken i t-id-yenna mass Hollande s timad-is. Akken yella wansay, mlalen sin iselwayen, yiwen yeffeɣ wayeḍ yekcem-d ladɣa d aprutukul yettilin di Fransa imi msalamen deg tewwurt i yeǧǧa Nicolas Sarkozy akked tmeṭṭut-is. François Hollande yekcem Elysée u s unekcum-is ad yili d anemlay amezwaru ara yawḍen ar udabu. Ticki n yiwen n yinaw anda i d-ibeyyen azal n temdint n Lpari akked usdukkel n yiɣermanen n Fransa, yeṭṭef abrid ar Lalman anda ara yeḥḍer yiwen unejmae adamsan ɣef wuguren tettemlil Lurup ussan-a. Lmulud Yunsi
Deg ubrid-is ar unafag, yefka-d mass Hollande isem n uneɣlaf amenzu amaynut ara yilin : mass Jean-marc Ayrault .
Yeṭṭef ass-a mass François Hollande taselweyt n Fransa s wudem unsib u yesbed-d aneɣlaf amenzu deg yiwen wass s wazal-is i uselway n tigduda akken i t-id-yenna mass Hollande s timad-is.
Akken yella wansay, mlalen sin iselwayen, yiwen yeffeɣ wayeḍ yekcem-d ladɣa d aprutukul yettilin di Fransa imi msalamen deg tewwurt i yeǧǧa Nicolas Sarkozy akked tmeṭṭut-is.
François Hollande yekcem Elysée u s unekcum-is ad yili d anemlay amezwaru ara yawḍen ar udabu.
Ticki n yiwen n yinaw anda i d-ibeyyen azal n temdint n Lpari akked usdukkel n yiɣermanen n Fransa, yeṭṭef abrid ar Lalman anda ara yeḥḍer yiwen unejmae adamsan ɣef wuguren tettemlil Lurup ussan-a.
Lmulud Yunsi


text:
Ayen i d-yernan d aneggaru : Amezwaru Yunyu 2014.
Deg useggas n 1989, annar asertan yeldi. Tugdut (nɣil) tebda teǧǧuǧǧug deg tmurt. Asaḍuf yessuref asnulfu n yikabaren akked tdukliwin. Deg tmurt n Yeqbayliyen, yal taddart tettazzal i wakken ad d-texdem tiddukla. Yal taddart amek i s-tga isem i tiddukla-s. Azgen ameqqran seg tdukliwin-a ɣur-sent isem unṣib s teqbaylit. I tikkelt tamezwarut ara d-yili waya deg tmurt n Lezzayer (taerabt): Aɣlif n daxel yeqbel ad ijerred deg yizmamen-is awalen n teqbaylit. A rrbeḥ a tafat!! Tuddar tiqbayliyin tuɣal-asent-id tudert. Ilmeẓyen uɣalen qeddcen yakk ɣef yidles amaziɣ, i yerkeḍ udabu amesbaṭli. Taqbaylit tuɣal sɣarayen-tt einani, war akukru, deg yixxamen n (...)
Nnan-aɣ-d Imaṣriyen : «Kunwi d “ibarbaren”, ur teseim la amezruy, la imal. Ma d nekkni d taɣerma tamenzut n umaḍal ! Nekkni d arraw n Fereun, yessulin tizumag ɣer igenni.» Nnan-aɣ-d nerra-yasen. Nekkni, nɣil tinna neḍmee ad d-tili d tagnit ideg ara d-akin akk yimezdaɣ n Tferka Ugafa akken ad rren azal i uẓar-nsen d tnekkit-nsen. Kra n Yeqbayliyen umnen taɣebbart-nni yekkren ger lmeɣreb d leica. Imdanen ckuntḍen deg terbaet-nni n ddabex, rran-t d azamul uzekka, d talaɣt ara yesdukklen izri d yimal. Deg imalas-agi ieeddan, tarbaet n ddabex temlal i tikelt nniḍen d Yimaṣriyen. Tikkelt-agi, timlilit teffeɣ akken nniḍen. Arraw n Fereun rebḥen. Maca mačči (...)
War ma yella d ttiririt – akken t-id nnan kra – i uneɣlaf adzayri n tɣawsiwin n daxel i yennan d akken Iqbayliyen yessuturen tinekkit-nsen ugaren irebraben, asenfar-a d ayen i d iheyya yakan umussu n timanit azal useggas ɣer deffir, imi di temlilit n wegraw-is amatu n Fransa ass n 18 yennayer 2009 i tettwafren tigawt-agi. Sseg-s ɣer da, asenfar-a yella-d fell-as wawal deg usarag i iga uqerru umussu n timanit di tmeɣra n talsa di Pari ass n 12 ctember yezrin. Deg usarag-a i d-yeḍfer weskasi ger ddeqs n Yeqbayliyen i d-irezfen ɣur-s, yella-d wawal ɣef yizamulen n tnekkit n wegdud aqbayli s umata d wamek yezmer u yessefk a ten-yeḥrez wemdan ass-a (...)
D azemz n tlalit-is ass-a Ad as-nini “amulli ameggaz!” Γas i tmurt tegzem tasa Ul-is yeẓra tesea-d argaz Teẓra ɣas akka ur t-nwala. Ṣṣut-is yessagad-iten Lwennas ulac-it yella Nutni llan ulac-iten D azemz n tlalit-is ass-a Ad as-nini "amulli ameggaz!" Γas i tmurt tegzem tasa Ul-is yeẓra tesea-d argaz Teẓra ɣas akka ur t-nwala. Ṣṣut-is yessagad-iten Lwennas ulac-it yella Nutni llan ulac-iten Lluẓen wallaɣen asguclu, adeg-ik teṭṭef-it tsumta. Wwten afus i ɣlulu, yal wa yelsa udem n tata. Ečč ay asammer amalu, gzer, ɣeẓẓ akken iwata! Nnan lehlak ad yeḥlu, amzun ur meqqret tyita. Nɣil tidet ur tfellu s tistent n " a, ba, ta, ta". A gma yes-k i d-ngellu tujjya s (...)
TIMANIT I TMURT N YEQVAYLIYEN M*A*K TIΓRI I WEΓREF AQVAYLI ILMEND USEQDEC N TUTLAYT TAQVAYLIT DI YAL ANNAR N TMEDDURT Am akken d-yedda di tserriḥt tagreɣlant n izerfan n wemdan n mraw (10) dujember 1948, ladɣa : Ixef 1u Imdanen, akken ma llan ttlalen-d d ilelliyen mgadan di lḥeṛma d izerfan. Γur-sen allaɣ s wayes gzan ayen yelhan d wayen yettḍurrun, dimi yessefk ad idiren di tegmatt. Ixef Wis2 Yal yiwen tettunefk-as ad yeseu tilella d izerfan i d-yeddan di tserriḥt agi, d argaz neɣ d ttameṭṭut, akken tevɣu tili ccetla-s, tutlayt-is, ddin-is, tidmiwin-is tisertanin neɣ tidmiwin nniḍen yerzan taɣelna-s neɣ timetti i deg yettidir, yesɛa neɣ ur (...)
Nadir Chelbabi, yiwen umeɣnas umussu n Timanit i Tmurt n Yeqbayliyen teṭṭef-it temsulta n Sidi Eic, deg temnaḍt n Bgayet. Γef lwehi n 23:15, imi yella yessenṭaḍ deg ulɣuyen umussu i d-yessawalen ɣer tikli n Yennayer ara yilin ass n 12 yennayer 2960, deg snat n tmennaɣin n tmurt n Yeqbayliyen Bgayet akked Tizi-Wezzu, yiwen ufurgu n temsulta yeḥbes-d, yerfed-it ɣer lkumisariya n temdint. Sdaxel n lkumisariya, imsulta kksen-as amafus-is (apurtabl), eerḍen ad t-ssigden, steqsayen-t-id ɣef utekki-ines deg umussu n timanit d taluft imi d-ufan ger ifassen-is kra n ulɣuyen imecṭaḥ i d-yessawalen i tikli i d-nebder yakan. Ur s-d-rrin ara amafus-is almi eeddant (...)
Imaṣriyen stufan-d ussan-a, siwa Idzayriyen i yesean d ccYel, ihi atan sserbaken rennun deg izugar-nsen. Wwḍen almi d asen-nnan" D nekkni i d awen-yeslemden ula d taerabt, acku kunwi mačči d aeraben ay tellam!". Ineggur-a(Idzayriyen) aṭas deg-sen i yerfan nezzeh. Tecḍeḥ zdat wallen-nsen tidet qerriḥen d tabueeryant. UYen-tent akken yessefk deg wulawen: Aeraben i ḥemmlen ugin-ten, tuYalin s aẓar ugin-tt neY ṣeḍḥan yes-s" laṣel-ik yezgel-ik, win tebYiḍ yugi-k, mel-iyi-d anwa i k-ilan?". Seg wasmi d-necfa i yemma-s n ddunit tella, d nutni ttkellixen Yef yiman-nsen, ttaran iman-nsen d Aeraben ur llin, yerna wigi zegren tilas s tieerbubt-nsen, rran iman-nsen d (...)
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
Tuesday, March 24, 2015
Domain names and websites with the letters: qqd to qqiBack to websites with the first char q
qqdamai.blogspot.com qqdushi.cn qqe-system.com qqestemployerservices.com qqfsy.com qqgfw.com qqd.biz qqdaima8.net qqdaohang.com qqdaquan.com qqdaquan.net qqday.net qqdcw.com qqdd.net qqde.net qqdg.net qqdh.net qqdigo.com qqdisk.com qqdiy.net qqdown.net qqds.net qqdt.net qqdvd.net qqdx.net qqe.biz qqec.com qqedu.net qqee.net qqemail.net qqer.net qqershou.com qqest.com qqestpartner.com qqew.net qqez.net qqezu.net qqf.biz qqface.net qqfantizi.net qqfarm.net qqfc.com.cn qqfei.net qqfeigua.com qqfh.net qqfield.net qqflash.org qqfsxh.com qqftb.com qqfuhao.net qqfurniture.com qqfuzhi.com qqfuzhi.info qqfuzhu.net qqg.biz qqgag.com qqgamer.net qqgd.net qqgexing.com qqgexingqianming.cc qqgexingqianmingwang.net qqgexingwang.net qqgexingwangming.net qqgg.biz qqgif.net qqgoat.net qqgov.net qqgs.net qqgx.net qqgxm.com qqgxqm.net qqgxzlw.cn qqgy.net qqh.biz qqhack.net qqhai.com qqhaimen.com qqhaoting.com qqhb.net qqher45.com qqhh.biz qqhj.net qqhol.com qqhot.com qqhot.net qqhotel.net qqhr2007.net qqhrbwg.com qqhrcqjy.com qqhredu.net qqhrgqt.net qqhrjcb.com qqhrmc.net.cn qqhrtc.com qqhru163.com qqhrzx.net qqhu.net qqhz.net qqi.biz qqi.ie qqi8.net qqibb.cn qqik.net qqip.net qqiq.net qqit.net qqitell.com


text:
Averroès
Averroès, d isem alatini n Abul-Walid Muḥemmed ibn Rucd, n 'Cordoue', neɣ Abu lwalid Muḥemmed ibn Aḥmed ibn Muḥemmed ibn Aḥmed ibn Aḥmed ibn Rucd, s taɛrabt ( أبو الوليد محمد بن احمد بن محمد بن احمد بن احمد بن رشد ). D amusnaw n Ajjed, n izerfan, n tusnakt, d afilusuf, d amejjay, di tidmi XII.
Averroès ilul di 1126 di Kurdu di tmurt n Spenyul, imut di 10 dujenbir 1198 di Merrakec, tamurt n Merruk.
Tiktiwin ines af ayen yura ufilusuf agriki 'Aristut', ttuseqlent ar tlatinit deg 1230. Isemlal tafilusufit taristukratit akw tneslemt. D netta iskecmen idles agriki d weɛrab ar umaḍal umalu.
Amseḍru isura amaṣri Yusef Cahin ixdem asaru fell-as deg 1997, isem-is 'Le destin'.
Tamselyut[beddel]
- Wikipedia s tefransist


text: Kabyle(i) 1 Bulus d Silas ɛeddan si temdinin n Anfibulis akk-d Abulunis, wwḍen ɣer temdint n Tiṣalunik anda sɛan wat Isṛail lǧameɛ. 2 Akken yennum, Bulus yekcem ɣer lǧameɛ; tlata smanat, mkul ass n westeɛfu, ițmeslay yid-sen ɣef wawal n Ṛebbi. 3 Issefham-asen, ițbeggin-asen-d di Tira belli Lmasiḥ ilaq ad yeɛteb yerna a d-yeḥyu si ger lmegtin, iqqaṛ-asen : Ɛisa-yagi ɣef i wen-d-hedṛeɣ, d nețța i d Lmasiḥ. 4 Kra deg-sen umnen; aṭas n iyunaniyen iḍuɛen Sidi Ṛebbi d waṭas n tilawin n laṣel i geddan daɣen d Bulus akk-d Silas. 5 Lameɛna at Isṛail usmen, dɣa wwin yid-sen kra n yergazen n diri ițmenṭaṛen deg iberdan, sekkren ccwal ger lɣaci, cewwlen tamdint meṛṛa, zeḍmen ɣer wexxam n Yazun, qellben ɣef Bulus d Silas iwakken a ten-caṛɛen zdat lɣaci. 6 Imi ur ten-ufin ara, zuɣṛen-d Yazun d kra n watmaten ɣer lḥukkam n temdint, bdan țɛeggiḍen : D irgazen-agi i gerwin ddunit, atan usan-d armi d ɣuṛ-nneɣ, 7 Yazun isṭerḥeb yis-sen. Xulfen lumuṛ n Qayṣer, qqaṛen belli yella ugellid nniḍen ițusemman Ɛisa. 8 S yimeslayen-agi, sḥeṛcen lɣaci akk-d lḥakem n temdint. 9 Ugin a sen-serrḥen i Yazun d watmaten nniḍen armi xellṣen lexṭiya. 10 Mi d-yewweḍ yiḍ, atmaten srewlen Bulus d Silas ɣer temdint n Biri. Mi wwḍen, kecmen ɣer lǧameɛ n wat Isṛail. 11 Lɣaci n dinna sṭerḥben yis-sen axiṛ n wid n temdint n Tiṣalunik, qeblen awal n Ṛebbi s wul yeṣfan. Kull ass țnadin di Tira iqedsen iwakken ad walin ma yella ț-țideț, yella di tira wayen i d-qqaṛen. 12 Aṭas seg-sen i gumnen; ger iyunaniyen, aṭas n tilawin n laṣel d yergazen nniḍen i gumnen daɣen. 13 Lameɛna mi slan wat Isṛail n Tiṣalunik belli Bulus ițbecciṛ awal n Ṛebbi di temdint n Biri, uzzlen-d ad rwin lɣaci, a ten-cewwlen. 14 Dɣa atmaten srewlen imiren Bulus ɣer lǧiha n lebḥeṛ, ma d Silas d Timuti qqimen di temdint n Biri. 15 Widak yewwin Bulus, ssawḍen-t armi ț-țamdint n Atinya, syenna uɣalen-d ɣer temdint n Biri. Iweṣṣa-ten Bulus ad inin i Silas d Timuti, ur țɛeṭṭilen ara a t-leḥqen. 16 M'akken i gețṛaǧu Silas akk-d Timuti di temdint n Atinya, Bulus iɣaḍ-it lḥal mi gwala tamdint-nni teččuṛ d lmeṣnuɛat i țɛebbiden imezdaɣ-is. 17 Di lǧameɛ, yebda ițmeslay d wat Isṛail akk-d iyunaniyen iḍuɛen Sidi Ṛebbi. Ițmeslay daɣen akk-d wid i d-ițemlili kull ass di tejmaɛt n temdint. 18 Kra n lɛulama yețfelsifen, yeɛni wid ițekkin di tejmaɛt n Ibikur akk-d Stuwis, bdan țmeslayen yid-es. Kra qqaṛen : D acu i gebɣa ad yini bu lehduṛ agi ? Wiyaḍ qqaṛen : Waqila yețbecciṛ iṛebbiten ibeṛṛaniyen! Axaṭer Bulus yella ițbecciṛ-asen ɣef Sidna Ɛisa akk-d ḥeggu n lmegtin. 19 Dɣa wwin-t yid-sen ɣeryiwen wemkan n ccṛeɛ n temdint-nni iwumi qqaṛen Laryufaj, nnan-as : Nezmer a nẓer d acu-t uselmed agi ajdid i ɣ-d-tewwiḍ ? 20 Axaṭer nesla-yak tețmeslayeḍ-ed ɣef temsalin yessewhamen. Nebɣa a nissin lmeɛna-nsent. 21 Imezdaɣ n temdint n Atinya akk-d ibeṛṛaniyen i gzedɣen dinna, ḥemmlen ad sɛeddin lweqt-nsen anagar deg umeslay d usmeḥses i lexbaṛat ijdiden i d-ițeffɣen. 22 Bulus ibedd di tlemmast n Laryufaj yenna : Ay irgazen n temdint n Atinya, ẓriɣ-kkun tẓewṛem yerna tettabaɛem ddin di mkul ḥaǧa; 23 axaṭer ḥewwseɣ akk tamdint-nwen, walaɣ lmeṣnuɛat akk i tɛebdem; ufiɣ daɣen yiwen n idebder anda yura : « I Ṛebbi-nni ur nețwassen ara. » Win akken i tɛebbdem mbla ma tessnem-t, d nețța i wen-țbecciṛeɣ. 24 D nețța i d-ixelqen ddunit d wayen yellan deg-s, d Bab igenwan d lqaɛa, ur yezdiɣ ara di leǧwameɛ i bnan ifassen n yemdanen. 25 Ur yeḥwaǧ ara ad xedmen fell-as yemdanen am akken yella wayen i t-ixuṣṣen, nețța i d-ițțaken i yemdanen meṛṛa tudert, ṛṛuḥ d wayen akk yellan. 26 Seg yiwen wemdan i d-ixleq akk leǧnas, yeɛmeṛ yis-sen ddunit; yefka-yasen lewqat i tudert-nsen akk-d tilisa i tmura-nsen. 27 Sidi Ṛebbi ixdem annect-agi meṛṛa iwakken ad nadin fell-as; ahat a t-afen s usferfed, nețța ur nebɛid ara ɣef mkul yiwen deg-nneɣ. 28 Yis i nesɛa tudert, i nteddu, i nețțili; d ayen i d-nnan daɣen kra seg imedyazen-nwen : « ula d nukkni, darraw-is! » 29 Ihi imi nella d arraw n Sidi Ṛebbi, ur ilaq ara a nɣil belli Ṛebbi yețțemcabi ɣer lmeṣnuɛ n ddheb, neɣ n lfeṭṭa, neɣ n wezṛu yețwanejṛen s ufus ț-țmusni n wemdan. 30 Sidi Ṛebbi isemmeḥ-asen i yemdanen asmi akken ur t-ssinen ara; tura issawel-asen-d akk di mkul amkan iwakken ad beddlen tikli, a d-uɣalen ɣuṛ-es. 31 Axaṭer yextaṛ ass i deg ara iḥaseb imdanen s lḥeqq, s wemdan i gextaṛ yerna yefka-yaɣ-d akk țțbut mi t-id-isseḥya si ger lmegtin. 32 Mi slan iheddeṛ-ed ɣef ḥeggu n lmegtin, kra țmesxiṛen, wiyaḍ qqaṛen-as : A k-nḥess ɣef wannect-agi tikkelt nniḍen... 33 Imiren, Bulus iṛuḥ yeǧǧa-ten. 34 Ɣas akken aṭas i gețmesxiṛen, llan kra deg-sen umnen, ddan yid-es . Yella gar-asen Dunisus i gțekkin di tejmaɛt n Laryufaj, yiwet n tmeṭṭut isem-is Damaris akk-d wiyaḍ.


text: Song: Ding Dong Film: Samurai Notes: s r2 g3 m1 p d2 n3 S Ding Dong Ding Dong En manadhil Mani Oliyaam g g g r g g r r g p p rr s Jil Jil Jil Jil En Nenjil Panimazhaiyaam g g g r g g r g p p r r s Oru Punniya Poovin Maelae Minsaaram Paaigiradhey ss d d d d d d1 d d d1 d S n d p Ada Vetkam Ennum Kathi Ennai Vetti Thingiradhey ss d d d d d1 d d d d1 d S n d p Ithu Poala Sugamaana Valiyillai pp p m m m m g g g g r Endraalum Valisolla Mozhiyillai p p m m m m g g g g r Stanza 1 Maegamaai Maegamaai Kurumbugal Enai Vittu Paranthana Eh Paranthana mp p p mp p p p m p d dp d n S n d p S S n d p Anjilae Nenjilae Ninaivugal Enai Vittu Tholaithana Eh Tholaithana p p p d d p p m p d dp d n S n d p S S n d p Evarukkum Ithu Naerumaa Illai Enakku Thaan Ithu Naethamaa Sn d m Sn p d n S n Sn d m Sn p d n Suriyan Nanaikkumaa Sandhiran Erikkumaa d S d n n R n d S d nn R n Kanavukkum Nijathukkum Idaiveli kuraiyumaa S n R S S n R S Sn R S S n R S Veiyidathil Thanthatharum Kathikondu Rasikumaa S R G R S n d p m g r s n.s r m


text: Song: April may'ile Film: Idhayam Notes: s r2 g3 m1 p d2 n3 S April may'ile pasumaiyE illa kAnju pOchu dA g g r gg g g g r g g p r r g g indha oorum pidikkalE ulagam pidikkalE bOr bOr dA s r g g r r g g gg g r r g g pr rg g idhu thEvaiyA ada pOngaiyyA june july'yA gg m p p mm p d d p d n n pattAm poochigal parakkudhu parakkudhu S S S R G G R S S R S n n kaNNA moochigal nadakkudhu nadakkudhu S S S R G G R S S R S n n pachai pasumaigal theriyudhu theriyudhu n n n n S R R S n n S n n n azhagu kiLigaL namadhu vizhiyil valam varudhE SR S n S n d n d p d p m p g m mp Stanza 1: kurthA mAxiyum salwAr kameezum sumandha peNgaLE S S n S S S S n nS S S G R Sp p p engE endru thAn ingE indru thAn varundhum kaNgaLE S S n S S S S n S S S G R Sp p pd beattil nirkira kAval kArarum morachu pArkirAr AmAmA S S n S S S S n S S S G R Sp p p gppp soLakollaiyin bommai pOlavE virachu pOhirAr adada dadadada S S n S S S S n S S S G R Spp pd dd d d d d d drive-in hotelum sAnthOme beechum dullAi thOndruthE pArungaL p d n d p r g g g p d dn d p prg g paLLippookkaLai pArkkAthindru kaNNeer vArkirOm nAngaL p d dn d p pr g g g p d dn d p pr g nenjam thAngumA kaNgal thoongumA thunbam neengumA g g m p p m m p d d p p d n n


text:
Tuesday, March 24, 2015
Domain names and websites with the letters: lpx to lqjBack to websites with the first char l
lpx.me lpycboating.com lpymedia.co.uk lpzimmermann.com lpzonta.org lpzphotography.com lpzplumbingservices.com.au lq-creative.com lq-group.com lqbs.fr lqconseil.com lqd.io lqdn.fr lqdvt.net lqee.com lqjhf.com lpx-jewelry.com lpx.de lpxj.net lpxwebdesign.com lpxxw.net lpyc.org.uk lpycboating.org lpyccorinthians.com lpycycles.com lpyly.com lpymca.org lpyrc.com lpz-um.eu lpzb.net lpzconsulting.us lpzoo.com lpzoo.org lpzooball.org lpzsj.com lq-audio.com lq.com lq.org lq360.com lq361.net lq9.net lqad.net lqaf.com lqairport.com lqarzx.com lqb.de lqbamboofiber.com lqbaoj.com lqbjw.com lqbuy.com lqbz.net lqc.de lqcannes.com lqcc.org lqchamber.com lqchurch.org lqcm.net lqconsulting.com lqcp.net lqcs.org lqcup.net lqcyw.com lqdb-music.net lqdg.net lqdi.net lqdirectory.ca lqdjsj.com lqdlnd.com lqdmarkets.com lqdmedia.com lqdn.net lqdq.net lqduluth.com lqe.de lqe.org lqedu.net lqedu.net.cn lqedu.org lqerz.net lqexcel.com lqf.co.za lqfc.com.cn lqfc.net lqfcw.net lqfitness.com lqg.de lqg.org.uk lqgc.net lqgcs.com lqgejx.com lqgltd.co.uk lqgraphics.com lqgroup.org.uk lqha.com lqhba.com lqht.net lqhy.net lqi-music.net lqi.de lqiang.net lqinfo.net lqiso.org lqjb.net lqjg.net lqjlss.com lqjob88.com lqjxdz.cn lqjy.com lqjys.org lqjyw.net


text:
Taqsiṭ tis 63: Lekyasa n Sliman
SLIMAN yella d ilemẓi asmi i guYal d agellid. Iḥemmel Yahwa yerna yetbee lewṣayat n leali i s-yefka baba-s. Sliman ieǧeb aṭas i Yahwa, Yef waya i s-d-ihdeṛ yiwen n yiḍ di targit, yenna-yas: ‘A Sliman, d acu tebYiḍ a k-t-fkeY?’
Sliman yerra-yas: ‘A Ṛebbi-inu Yahwa, nekk meẓẓiyeY aṭas, ur ẓriY ara amek ara ḥekmeY. Efk-iyi-d ihi lekyasa swayes ara ḥekmeY Yef wegdud-ik deg webrid n lewqam.’
Imeslayen-agi n Sliman eeǧben i Yahwa. DYa yenna-yas: ‘Imi d lekyasa i d-tessutreḍ mačči ţ-ţeYzi n leemeṛ neY d sseaya, a k-fkeY lefhama ur yesei ula d yiwen uqbel-ik. A k-fkeY ula d ayen ur d-teḍlibeḍ ara: sseaya akk-d ccan.’
Ieedda cwiṭ n lweqt, usant-ed snat n tlawin Yer Sliman s temsalt iweeṛen aṭas. Yiwet seg-sent tessefhem-as: ‘Nekk ţ-ţmeṭṭut-agi nezdeY deg yiwen wexxam. Yiwen wass, rbiY-d aqcic. Eeddan sin wussan, tesea-d ula d neţţat aqcic. Yiwen yiḍ yemmut mmi-s. LliY ṭṭṣeY, dYa teddem-ed mmi-s yemmuten, tesgen-it-id Yur-i ma d mmi tewwi-t. Mi d-kkreY walaY llufan-nni yemmuten, eeqleY mačči d mmi.’
Lameena tameṭṭut-nni nniḍen tenna: ‘Xaṭi! Win akken yeddren d mmi, d mmi-s i gemmuten!’ Tameṭṭut-nni tamezwarut terra-yas: ‘Xaṭi! D mmi-m i gemmuten, win akken yeddren d mmi!’ Akka i ţmerẓant tlawin-nni zdat n ugellid. D acu ara yexdem Sliman?
Iceggee a s-d-awin ajenwi. Mi s-t-id-wwin, yenna: ‘Gezmet llufan yeddren Yef sin, tefkem azgen i yiwet, azgen i tayeḍ.’
Lameena yemma-s n ṣṣeḥ, tsuY: ‘Xaṭi! Di leenaya-k, ur t-neqqet ara, fket-as-t i neţţat!’ Lameena tameṭṭut-nni nniḍen tenna: ‘Ur t-teţţawi ula d yiwet seg-nneY; gezmet-eţ Yef sin!’
Γer taggara inṭeq-ed ugellid Sliman: ‘Ur t-neqqet ara! Fket-eţ i tmeṭṭut tamezwarut. D neţţat i d yemma-s n ṣṣeḥ.’ Sliman yeeqel belli d yemma-s n ṣṣeḥ axaṭer tḥemmel mmi-s armi axiṛ-as a t-tefk i tmeṭṭut-nni nniḍen wala a t-nYen. Mi slan wat Isṛayil amek i gefra Sliman tamsalt-a, feṛḥen aṭas imi sean agellid ukyis am neţţa.
Ddaw n leḥkem n Sliman, Ṛebbi iburek agdud. Akal yeţţak-ed s tawant irden ţ-ţemẓin, tiẓurin ţ-ţbexsisin d lerẓaq meṛṛa nniḍen. Agdud yeţlusu llebsa yeteeddan yerna yezdeY deg yexxamen yelhan. LYaci meṛṛa llan di liser.
1 Igelliden 3:3-28; 4:29-34.
Isteqsiyen
- Acu yessuter Yahwa i Sliman? Acu i s-yerra Sliman?
- Imi s-yeeǧeb wayen yessuter Sliman, acu yeweed Yahwa a s-t-yefk?
- Anwa aYbel ameqran i ḍelbent snat n tlawin i Sliman ad ifru?
- Akken i t-neţwali di ţţeswiṛa, amek i yefra Sliman tamsalt-agi?
- Amek i tella temeict ddaw n leḥkem n Sliman? AyYer?
Isteqsiyen nniḍen
- Γer 1 Igelliden 3:3-28.
Elaḥsab n imeslayen i d-ikkan seg wul n Sliman yuran deg 1 Igelliden 3:7, d acu i zemren ad lemden yergazen n wass-a iwumi i d-ţţunefkent lemzeyyat di tuddsa n Yahwa? (Ahel. 119:105; Lem. 3:5, 6)
Amek i d-yeǧǧa lemtel yelhan Sliman Yef wayen yeenan leḥwayeǧ i Y-ilaq a neḍleb di tẓallit? (1 Igel. 3:9, 11; Lem. 30:8, 9; 1 Yuḥ. 5:14)
M’ara nxemmem Yef wamek yefra Sliman ccwal yellan ger snat n tlawin-nni, anwa leţkal i nesea di leḥkem n Sliman Ameqran, yeeni Eisa Lmasiḥ? (1 Igel. 3:28; Icea. 9:6, 7; 11:2-4)
- Γer 1 Igelliden 4:29-34.
Amek i d-yerra Yahwa i tẓallit n Sliman anda yessuter ul yeţḥessisen? (1 Igel. 4:29)
M’ara nxemmem Yer lmeǧhudat meṛṛa i xedmen lYaci akken ad slen i lekyasa n Sliman, amek i Y-ilaq a neḥseb taYuri n Wawal n Ṛebbi? (1 Igel. 4:29, 34; Yuḥ. 17:3; 2 Tim. 3:16)


text:
Paul Cézanne
Paul Cézanne d amekla (peintre) afrensis (ilul deg Aix-en-Provence deg 1839, yemmut deg temdint-a deg 1906). Cézanne yella d amekla ay yeddan deg uɣanib n temsemzunt (impressionnisme) aydeg anaẓur yesɛa tilelli akken ad d-yefk tugna n wayen yettwali war ma yettwaqqen s yilugan n tmeskadimit. Cézanne iga-d tifelwiyin n wudmawen (Imariren n tkarḍa, [les Joueurs de cartes), n ugama yemmuten akked yimeẓriyen (paysages) (am tfelwiyin n Sainte-Victoire). Anaẓur-a yurar dduṛ deg tlalit n yiɣunab imeqranen n teklut (peinture) deg lqern wis 20 (tamsewrast, tamesgasast, tadwant).


text:
Tudayt
Tudayt d ajjed amezwaru ideg ttamnen medden belli yella yiwen yakuc (Rebbi) kan.
Isem yakuc-nsen s tɛebrit d יהוה, maca udayen ur nezmir ara ad neṭqen isem-agi, axaṭer ɣur-sen ḥram. Inin nitni אדני adonay ('seigneur-iw') deg prière d השם Hacem ('Isem' s tmaziɣt) deg wawal.
Yakuc g tudayt yesɛa lemluk i t-ttɛawanen, yuzen rrusel ɣur medden akken ad ttamnen yis-es. Yahvé yextar agdud : agdud n israyil akken ad necren awal-is.
Udayen ttganin lmasiḥ, iwumi a ten-yeslek u ad yexleq tamurt n Israyil tamqqrant: Erezt Israyil, lmasiḥ-agi ɣur-s tazmert n wessidir wid yemmuten. Udayen ur ttamnen ara belli Ɛisa d lmasiḥ axaṭer ur yezmir ad yexdem ayen yettwura deg wedlis-nsen (turat), ur yexliq ara tamurt n israyil tameqqrant, ur ten-yeslik ara seg ifassen rruman, tella daɣen yiwet tamacahutt ɣef Ɛisa sɣur imasiḥiyen, mi yasen-d-yenna bell netta d lmasiḥ, udayen ṭṭfen-t u ddan yid-es ɣer tameqqbert, nnan-as : "ssidir wid yemmuten!". Udayen n tura ur qbilen ara Ɛisa d lmasiḥ axaṭer deg tmasiḥt, Ɛisa d mmi-s n Rebbi, ɣur Udayen, Rebbi ur yesɛi mmi-s.
Mazal ar tura udayen ttganin lmasiḥ. Yuɣ lḥal, udayen xelqen tamurt n Israyil mebla tallalt n lmasiḥ g 1948, kra n wudayen nnan-d bell ayagi d leḥram, yessefk ad gganin lmasiḥ.


text: Song: Satham varAmal Film: My dear mArthAndan Notes: s r2 g2 m1 p d1 n3 S Satham varAmal mutham kondAdum cham cham p p p p p p p p p p m g ilamai nadhiyil kuLikka varavA pm p g r s p m p g r s iraNdu karaiyai iNaikka varavA mg m r s n. mg m r s n. cham cham r s ahoula rani huahula meni p d2 n S S SS n d2 n n rAni thEni vAni S S n n S S Stanza 1: eera thendral mAri chendra thooram enna iLamai nanaiyavA S n S p S n S p S n S p pd2p m m d2p ohoho OrakkaNNil mAran ambin veeram enna inimai pozhiyavA pd2n Sn S p S n S p S n S p pd2p m m d2p unnai chErndhathu chinna poochedi p p S R RG3 G3 G3 RG3R Sd2 thattum vELaiyil sottum thEn thuLi p p S R RG3 G3 G3 RG3 R Sd2 mothathai thandhAlum michathai vaithAlum sarisamam R R R n n n S S S d2 d2 d2 n n n S


text: Song: mAlai vandhathum Film: Urimai Notes: s r2 g3 m1 p d2 n3 S mAlai vandhathum un gnAbakam p.d. p. g g r m g g rAsiyAnadhu en jAdhakam p.d.p.g g r m g g AsaiyAyiram gm g m p koodum nEram pAdum nEram d m m m p g g g Aduhindra kAdhal nAdaham mr r r g s r s n. vAzhndhu pArkka vA vA n S R n S S vAttam theerkka vA n S R n S Stanza : yEngAdhE mAnE un mAman nAnE ennOdu vAdi kaNNE p pS S S S n n n n n p d r r g m pdp poovAna kaYil undAna maiYal pOrAdum kAdhal munnE p pSS nS S dn nn n n p d r r g m pdp kaiyOdu ingE vandhAdu peNNE kaNNAna Asai kaNNE g m d d d m2 pn n n n n S d m2p d p kAdhOdu pEsa yEdhEdhO uNdu kELAyO endhan munnE g md d d d m2pn n n n n S d m2p d p vAttum vAlibam pAdavum d n d n S R S n vAlai peNNudan Adavum d n d n S nd pm2 nEram vandhu sErndhathu p m m g g g gp neeyum kooda vandhathu p m m g g g g kAman thollai ennavenbadhu g r r r r s sr s n. (vAzhndhu pArkka) (mAlai vandhathum)


text:
Jules Verne
Jules Verne (ilul deg wass n 8 Furar 1828 deg Nantes, yemmut deg 24 Meɣres 1905 deg Amiens - Fransa) d amaru afrensis, amur ameqran seg wungalen-nnes ḥekkun-d ɣef tlufa ay iḍerrun deg tmura tubɛidin neɣ d tiḥkayin n tussna n ussugen (science-fiction) ay d-yessawalen ɣef wayen ara d-yennulfun deg yimal.
Ayen Yura[beddel]
Deg 1863, Jules Verne yessuffeɣ-d ungal-nnes amezwaru "Xemsa n Ledwaṛ deg Ubalun", d win ay yeqqlen dindin mechuṛ ama deg Fransa, ama deg tmura niḍen. Jules Verne yeqqim yettaru azal n 40 n yiseggasen, yerna yessuffeɣ-d 64 n wungalen, gar-asen Arraw n Uqebṭan Grant (1868), Tuzzya ɣef Umaḍal deg 90 n wussan (1873), Michel Strogoff (1876), Itri n Wenẓul (1884), Seg Tegnit ɣer Wayyur (1865), 20.000 Yifersxen ddaw Yilel (1870), Robur ameslak (1886), atg.
Idlisen n Jules Verne ttwassnen deg umaḍal akken ma yella, yerna ɣerna d netta ay d amaru afṛensis ay d-yettussuqqlen aṭas akk deg umaḍal.


text: Song: enna pAttu Film: chakkaLathi Notes: s r1 g3 m1 p d1 n3 S enna pAttu pAda enna thALam pOda p m g r s s n.s r s s s vaNdi Odum saTHam pAttukkEtha sandham s r gg g g s r m m m m mAdu reNdum thALam pOda komba komba Attudhu m m p p d d p p m m p p d d p nikkAdhE Odu idhu sarkkAru rOdu S S R SS pS S S R S S Stanza : paLLikkooda nEramAchu mp p pd Sn dpp pdpm vEhamAha pOhaNum mpp pdSn dpp p vaNdi poottuna chaNdiyAhurE d d d d dm p p p p p kApi hOtele pArthu nikkirE d d d d dm p p p p p thannAnE nAnA thannAnE nAnA p d Sn n n p d RS S S vaikkAdhE Asai adhu vengAya dhOsai S S R Sn SS S S R S S angEyum ingEyum kaNNe nee vaikkAdhE S S R p p d g g m s s r


text:
Iqbayliyen ttidiren deg timunent n tidet. Yal taddart ɣur-s aqerruy iwumi ssawalen “Amɣar” [1]; yettbedday-d s tefranin, asmi ara yemmet wemɣar i t-yezwaren, neɣ deg kra n tegnit yettḥettimen abeddel-is. Taddart sumata tferren mmi-s n wemɣar yemmuten, neɣ ma yella ur t-id-yeǧǧi ara deg leemer ideg yezmer ad yeṭṭef tajmaet, d kra n yiwen seg yiqriben-is, win i d-yefrurin seg twacult tameqrant iǧehden. Ma yella meqqret taddart, tebḍa d tixlicin, ad tafeḍ yal taxlict s wemɣar-is. Leḥkem n wemɣar ur meqqer ara: lxedma-s tamezwarut d ibeddi-ines s yisem n taddart sdat n tǧiratin-is; d netta ara yezwiren i taddart deg lgirra, d netta ara yettaken lḥeqq, d awal-is ara ḍefren deg temsal timaynutin i d-yennulfan. Yal Aqbayli yesseedal iman-is ɣer wemɣar n taddart. Asmi ara amɣar n taddart bdan teffɣen-d iḍarren-is seg ccwari, yebda yesseelay iman-is ɣef medden, ayen ur ḥemmlen ara Yeqbayliyen, ad tafeḍ aneggaru seg yergazen n taddart ad t-id-yeḥbes s wawalen-a: “kečč d amɣar, nekk d amɣar” [2]. Tudrin ɣur-sent daɣen lquyyad-nsent, nutni ttarun leequd i wakal. Γur-sent daɣen imrabḍen i ixeddmen lecɣal n tmesgida, zgan ttakken-as-d daɣen afus i umɣar n taddart mi ara iferru tilufa n wezref. I yimrabḍen iwumi d-iṣaḥ umur ameqran n leḥkem; d awalen-nsen i yetteeddayen deg tejmaet mi ara ferrun tilufa n taddart. S wawal n yemrabḍen i srusunt tuddar leslaḥ, ḥebbsent imenɣi deg ugara-nsent. Imenɣi-nsent yettas-d meḥsub mi ara tettwixdem kra n twaɣit deg yiḥerqan-nsent. Ssuq yettili deg yal leerc ameqran, eemmren-t yiwen wass deg smana. Leswaq ččarayen-ten s waṭas Yeqbayliyen, ttasen-d s leslaḥ-nsen. Dɣa dinna i ttemlilent tuddar ur d-yemmezgen ara, skarayent imenɣi seddaw leenaya n yemɣaren d yimrabḍen-nsent. Dinna daɣen i ttgezzmen deg rray Yeqbayliyen i wakken ad ḥebsen imenɣi d tudrin i sen-d-yezzin, tid akken i neetteb nekni. Tella tdukli ger tudrin n yiwen leerc asmi kra n yiwet deg-sent yuɣ-itt kra, aladɣa ccan. Necfa-d yakk ɣef tdukli n Yeqbayliyen, asmi nɣan lkumanda Salomon de Musis [3], ass n 04 deg ɣuct 1836. Iqbayliyen ur urin ara leqwanen-nsen. D imɣaren n taddart, s ufus n yemrabḍen, i d-yessebdaden lḥeqq. Tikurḍa tettwaxeṭṭa s tririt n tɣawsa yettwakren neɣ s lexlaṣ n wayen i teswa, rnu-as sufella lexṭiya n tukurḍa. Mi ara d-tili twaɣit ɣef kra n lmelk, bab-is yettayal lḥeqq deg win i tt-ixedmen.Yir tameslayt i tmeṭṭut, akken tebɣu tili, ur tettwaqbal ara ɣer Yeqbayliyen. Win s-d-yennan kra, tajmaet tettxeṭṭi-t s tewdayt d yelli-s. Tiyita s ueekkaz, neɣ tin ara yesxesren tafekka n wemdan, ur s-yettḥunnu ara usaḍuf aqbayli. Rregmat n Weqbayli ger medden yezmer ad d-yesker imenɣi ger snat tudrin. Ma d taluft n tmenɣiwt, ɣer Yeqbayliyen ulac kra lqanun akka i yettxeṭṭin win tt-ixedmen. Arraw n wesfel, neɣ ma ulac d iqriben-is, ɣur-sen azref ad rren ttar ɣef win t-yenɣan neɣ ɣef warraw-is; ur tferru ara temsalt almi nɣan, ula d nutni, kra n yiwen seg-sen.
asmi ara d-tili d taluft n tririt n ttar ɣef tmenɣiwt n yiwen seg yirgazen-nsent yesean
Iqbayliyen ttidiren deg timunent n tidet. Yal taddart ɣur-s aqerruy iwumi ssawalen “Amɣar” [1]; yettbedday-d s tefranin, asmi ara yemmet wemɣar i t-yezwaren, neɣ deg kra n tegnit yettḥettimen abeddel-is.
Taddart sumata tferren mmi-s n wemɣar yemmuten, neɣ ma yella ur t-id-yeǧǧi ara deg leemer ideg yezmer ad yeṭṭef tajmaet, d kra n yiwen seg yiqriben-is, win i d-yefrurin seg twacult tameqrant iǧehden. Ma yella meqqret taddart, tebḍa d tixlicin, ad tafeḍ yal taxlict s wemɣar-is.
Leḥkem n wemɣar ur meqqer ara: lxedma-s tamezwarut d ibeddi-ines s yisem n taddart sdat n tǧiratin-is; d netta ara yezwiren i taddart deg lgirra, d netta ara yettaken lḥeqq, d awal-is ara ḍefren deg temsal timaynutin i d-yennulfan.
Yal Aqbayli yesseedal iman-is ɣer wemɣar n taddart. Asmi ara amɣar n taddart bdan teffɣen-d iḍarren-is seg ccwari, yebda yesseelay iman-is ɣef medden, ayen ur ḥemmlen ara Yeqbayliyen, ad tafeḍ aneggaru seg yergazen n taddart ad t-id-yeḥbes s wawalen-a: “kečč d amɣar, nekk d amɣar” [2].
Tudrin ɣur-sent daɣen lquyyad-nsent, nutni ttarun leequd i wakal. Γur-sent daɣen imrabḍen i ixeddmen lecɣal n tmesgida, zgan ttakken-as-d daɣen afus i umɣar n taddart mi ara iferru tilufa n wezref.
I yimrabḍen iwumi d-iṣaḥ umur ameqran n leḥkem; d awalen-nsen i yetteeddayen deg tejmaet mi ara ferrun tilufa n taddart. S wawal n yemrabḍen i srusunt tuddar leslaḥ, ḥebbsent imenɣi deg ugara-nsent. Imenɣi-nsent yettas-d meḥsub mi ara tettwixdem kra n twaɣit deg yiḥerqan-nsent.
Ssuq yettili deg yal leerc ameqran, eemmren-t yiwen wass deg smana. Leswaq ččarayen-ten s waṭas Yeqbayliyen, ttasen-d s leslaḥ-nsen. Dɣa dinna i ttemlilent tuddar ur d-yemmezgen ara, skarayent imenɣi seddaw leenaya n yemɣaren d yimrabḍen-nsent. Dinna daɣen i ttgezzmen deg rray Yeqbayliyen i wakken ad ḥebsen imenɣi d tudrin i sen-d-yezzin, tid akken i neetteb nekni.
Tella tdukli ger tudrin n yiwen leerc asmi kra n yiwet deg-sent yuɣ-itt kra, aladɣa ccan. Necfa-d yakk ɣef tdukli n Yeqbayliyen, asmi nɣan lkumanda Salomon de Musis [3], ass n 04 deg ɣuct 1836.
Iqbayliyen ur urin ara leqwanen-nsen. D imɣaren n taddart, s ufus n yemrabḍen, i d-yessebdaden lḥeqq.
Tikurḍa tettwaxeṭṭa s tririt n tɣawsa yettwakren neɣ s lexlaṣ n wayen i teswa, rnu-as sufella lexṭiya n tukurḍa. Mi ara d-tili twaɣit ɣef kra n lmelk, bab-is yettayal lḥeqq deg win i tt-ixedmen.Yir tameslayt i tmeṭṭut, akken tebɣu tili, ur tettwaqbal ara ɣer Yeqbayliyen. Win s-d-yennan kra, tajmaet tettxeṭṭi-t s tewdayt d yelli-s. Tiyita s ueekkaz, neɣ tin ara yesxesren tafekka n wemdan, ur s-yettḥunnu ara usaḍuf aqbayli. Rregmat n Weqbayli ger medden yezmer ad d-yesker imenɣi ger snat tudrin.
Ma d taluft n tmenɣiwt, ɣer Yeqbayliyen ulac kra lqanun akka i yettxeṭṭin win tt-ixedmen. Arraw n wesfel, neɣ ma ulac d iqriben-is, ɣur-sen azref ad rren ttar ɣef win t-yenɣan neɣ ɣef warraw-is; ur tferru ara temsalt almi nɣan, ula d nutni, kra n yiwen seg-sen.


text:
Izem
Izem, s umata, d aɣersiw n twacult n yemcac, d ameqran yernu yettwaɛqal s wemgerrad yellan ger ddkeṛ n nnta-yines. Ddkeṛ n "yizem" yesɛa aheylel (crinière, d awal amaheɣ), d acebbub ay s-iɣummen aqerru-yis, tamgerḍt-is, idmaren-is akk d weḥric seg weɛrur-is. Ma d nnta n yizem neqqar-as "tasedda", ur tesɛi ara aheylel yernu mecṭuḥet ɣef yizem.
Izmawen ttidiren ass-a deg Tefriqt, maca gran-d ciṭṭaḥ seg-sen deg Asya, deg yiwet n tama n Lhend. Zik, deg uzarmezruy, llan yizmawen la ttidiren ula deg Tuṛuft, aɣersiw-agi yenger deg lqern wis sin mbeɛd n Sidna Eisa ɣef lǧal n ṣṣyada.
Deg Tefriqt, yella zik yizem yettidir deg yal tama, deg yal tamurt. Ar ass-a mazal yeǧǧa-d isem-is ɣer yal agdud deg umenẓaw-agi. D acu kan, ɣas ma yella izmawen ttbanen-aɣ-d meṛṛa kifkif-iten deg ṣṣifa, maca sɛan aṭas n tdulemsit (sous-espèces) yettemgerraden ciṭṭ deg ṣṣifa akk d tiddi. Ger tlemsin (leṣnaf) n yizmawen yettidiren deg Tefriqt, nezmer ad d-nebder izem n Tmazɣa (lion de Barbarie, Panthera leo leo). D netta ay d izem ameqran akk yettwassnen, yernu ass-a yenger. Izem n Yimassayen (Panthera leo massaicus, semman-as ɣef yisem n yiwen wegdud n Tefriqt, Imassayen ikessen izgaren), d izem-nni ay yettidiren deg tsabant (savane) n Kenya d Tanzanya, deg Tefriqt tacerqit. Izem-agi meqqer ciṭṭ, yettidir deg uzaɣar anda ay yettṣeggid izgaren d yiɣersiwen niḍen.
Deg Asya, mazal izem la yettidir deg tmurt n Lhend, deg yiwet n tama qqaren-as Gir. Ṣṣenf-agi qqaren-as "izem n Asya" (Panthera leo persica) u qqimen-d kan seg-s 200. ɣas ma yella deg kra n tmura izem ur yettwassen ara neɣ ur t-mazal ara la yettidir dinna, maca medden ssnen-t, yesɛa isem deg tutlayin-nsen yernu yella deg tmucuha-nsen d tẓuryin-nsen.
Deg Tuṛuft, izem yenger azal n 20 leqrun ay-a, maca deg leqrun-agi meṛṛa, kemmlen medden la ttmeslayen fell-as, u mazal aɣersiw-agi yella deg tsugint-nsen.
Deg tmurt-nneɣ, izem mazal yettwassen yisem-is yernu yettwabdar-d ama deg yinzan neɣ deg tmucuha, u d aɣersiw yesɛan azal meqqren ɣer-neɣ imi izem d azamul n tezmert akk d tebɣest (lkuṛaj).
Deg Ccinwa, ɣas ma yella nnan-d dakk-n werǧin yedder yizem dinna, maca ar ass-a nezmer ad nwali isebdaden n yizmawen deg leqṣur ay bnan Yicinwaten n zik. ɣer Yicinwaten, izem yessebɛad yir leṛwaḥ u sseqdacen asebded-yines i wakk-n "ad iḥudd" leqṣur-nsen. Nnig way-a, Icinwaten sɛan awitay ay deg ḥessben agguren-nsen d yiseggasen-nsen i yiman-nsen, dɣa yal aseggas ttaken-as Yicinwaten isem, u yella ɣer-sen "useggas n yizem".
Izem n Tmazɣa yenger aṭas ay-a seg tmura-nneɣ. Izem aneggaru akk ay yettwanɣan deg Ldzayer, nɣan-t deg tgara n lqern wis 19 deg tama n Souk Ahras, deg ccerq n tmurt. Ma izem aneggaru akk n Meṛṛuk, nɣan-t deg 1922. D acu kan, gran-d kra seg yizmawen n Tmazɣa deg yelmaten n yiɣersiwen (zoos) deg kra n temdinin deg ddunit, am deg Rbaṭ, tamaneɣt n Meṛṛuk. Kra n yemnuda n tesdawit n Oxford, nudan ad d-rren izem n Tmazɣa ɣer yiwen wefrag aɣelnaw (parc national) deg yidurar n Waṭlas ameṛṛuki, maca ɣef wakk-n ɣriɣ, asenfar-agi (projet) yeḥbes imi tarbaɛt ay d-yelhan yid-s xuṣṣen-tt yedrimen.
Tamselyut[beddel]
- Omar Amastan Mouffok, imedyazen.


text:
Ṭawes Ɛamruc
Mari-Lwiz Ṭawes Ɛemruc d tamyarut tamezwaut gar tlawin tizzayriyin daYen d tacennayt, tecna s taqbaylit.
Tawes tlul di Tunes ass n 4 meɣres 1913, temmut ass n 2 yebrir 1976 di Paris. Tawes d yelli-s n Belqasem akk d Fadma At Mansur, taddart-is d ighil Aali (Bgayet).
Faḍma At Manṣur Ɛemṛuc Tamacahut n tudert-iw (Sɣur Zahia n www.tilawin.com)
Gar imyura n zik llan aṭas irgazen maca tilawin am akken ulac; tella yiwet kan : Faḍma Aït Manẓur, yemma-s n Ṭawes Marie Louise ak ad Jean Lmuhub Ɛemruc. Faḍma Aït Manṣur Ɛemṛuc d tameṭṭut tamezwarut i d-yuran tudert-is, i d-yennan tarmit-is, ayen tbub d wayen tengez se ass mi itlul di Tizi Hibel deg useggas 1883 almi d aseggas 1967 ass mi temmut deg Fransa. Imi baba-s i nekkṛ-itt, tudert-is tebda s unezgum ameqqran, tudert n iberdan d lehmum. Bac akken ur tt-iḥeqqeṛ yiwen, yemma-s tceyyɛ-tt ɣer ixxamen n igujilen (orphelinats) ɣur iṛumiyen, ar iwaḍiyen dɣa ar Larbaa n at Iraten uqbel sbiṭar n At Mengelet anida i telmed tafransist terna tessuden taflest n Mas nneɣ Ɛisa. Dina yakan i tezwej d Belqasem Ɛemṛuc i tt-yewwin ɣer taddart-is, Iɣil Ɛli, uqbel tamurt n Tunes.
Tudert-is akk d umennuɣ, deg tazwara d amennuɣ an tgujilt mgal tasɣart-is tamcumt, zdat umennuɣ n Teqbaylit deg tallit n tesehrest akk d umennuɣ n tmasiḥt di tmurt n imeselmen…Tufa ddwa i tudert deg tira akk d isefra s Teqbaylit maca tella yiwet n tɣawsa ur t-ǧǧi ara : taqbaylit-is.
Gar wayen tura[beddel | edit source]
- Jacinthe noire ungal 1947.
- Rues des tambourins, ungal 1969.
- L'amant imaginaire, ungal f imanis 1975.
- Le grain magique, timucuha d poemes 1966.


text:
Taqbaylit
Taqbaylit, (ⵜⴰⵇⴱⴰⵢⵍⵉⵜ) d tutlayt i ttmeslayen Iqbayliyen. Taqbaylit tettikki deg tutlayin timaziɣin. Ma ɣas tutlayt tamaziɣt, zik, tettwaru s isekkilen n tifinaɣ akken tettwaru tmaceɣt ar wass-a, tamaziɣt n tmurt n Leqbayel neɣ taqbaylit tettwaru nettat s isekkilen ilatiniyen.
Adlis amenzu i d-yeffɣen s teqbaylit d win yura Adolphe Hanoteau ɣef tuɣac n ğerğer (1867); deffir-es d Auguste Mouliéras i yuran sin yidlisen af tmucuha n Tmurt n leqbayel (1891, 1893-95), ak d Bulifa i yuran taktabt ɣef isefra n Si Muhend (1904). Imir-en, uran Ifransiwen kra n yedlisen ɣef tmucuha d isefra n Iqbayliyen. Ungal amenzu ittwarun s teqbaylit d win yura Beleid At Ɛli deg iseggasen 1940. Adlis i s-yefkan ilugan iressan n tjerrumt i teqbaylit d win yura Dda Lmulud Meemri. Kamal U Zerrad netta yerna-d ɣef umahil n Dda Lmulud i wakken ad iressi ugar ilugan n tjerrumt n tutlayt-ayi. Iseggasen-a ineggura ffɣen-d azal n 400 idlisen s tmaziɣt, gar ammuden n isefra, tullisin akk d ungalen.
Taqbaylit ass mi i d-kecmen ifransiwen ar tmura n tefriqt ugafa tella tettwameslay deg yiwet n temnaṭ meqqren azal n snat n tikkwal tamnaṭ n leqbayel n wass-a. Seg tudrin i d-yezzin i Mila, terreḍ ar tid n idurar n Lḥuḍna, izuɣar n Ṣṭif, idurar n Jijel, Msila, tuɣaleḍ-d ar tmurt n leqbayel n wass-a, At Wertiran, At Yaela, akk d iderma n temnaṭ n Bgayet, n Tubirett akk d wid n Tizi Wezzu d Bumerdas.
Imir ifransiwen tekkan ɣef lquyyad akk d Bacaɣat akken ad qehren agdud. Kksen akal i wid yellan zedɣen anda yella wakal yelhan i tyerza, kra snegren-t, kra snejlan-t. Fkan akal nni i Lquyyad. Lquyyad-agi akk d Bacaɣat d wid yeɣran taerabt, ifransiwen llan lemmden taerabt akken ad ttemyarun d lquyyad-a, imezdaɣ yeqqimen d aklan deg tmurt nsen yeqqim-asen-d kan ad ḍefren almi i d-ufan iman nsen ttun tutlayt nsen, akken i sen-iruh wakal nsen, ǧǧan iman nsen tuɣ fell-asen taɛrabt am akken werǧin mmeslayen taqbaylit. Ihi akka i teqqurmeḍ tjumma anda tettwameslay teqbaylit ass-a.
I izemren a tt-iḥadden ɣef wengar d tira akk d tayri d wazal ad as-fken warraw-is. Ma tenger teqbaylit ad negren iqbayliyen, a d-qqimen imdanen war idles, a sen-teḍru am tebrikt yettun tikli n tyaziṭ, tin n tsekkurt ur as-tewwiḍ ara. Ttbut ɣef aya, ad iɣer kan yiwen amek d-gran wid akken yettun tutlayt nsen uɣen tutlayt nniḍen anda yewweḍ wazal nsen. Win i d-yusan a ten-yenher am ulli.
Tamsert[beddel]
Tajerrumt[beddel]
Iluɣma[beddel]
Agemmay n tmaziɣt (alatini)[beddel]
NB: Zik nesseqdac "ṛ", "ț", "ʐ", maca mači tura (Kamal naït zerrad, tajerrumt tatrart n teqbaylit).
Tamselyut[beddel]
Adelsumuɣ[beddel]
- Si Amar ou Saïd Boulifa, Recueil de poésies kabyles. Texte zouaoua traduit, annoté et précédé d'une étude sur la femme kabyle et d'une notice sur le chant kabyle (airs de musique), Alger, 1904, 555 is. (taẓrigt tis 2 Alger-Paris, 1990, ISBN 2-906659-00-04)
- Adolphe Hanoteau, Poésies Populaires de la Kabylie du Jurjura, Paris, Imp. impériale, 1867 (aḍris s pdf)
- Auguste Mouliéras, Les Fourberies de Si Djeh'a, Wehran, Perrier, 1891
- Auguste Mouliéras, Légendes et contes merveilleux de la Grande Kabylie, Paris 1893-1895 (aḍris s pdf)